title: Suomi 1960-luvulla

text: Myös matkailu alkoi lisääntyä. Matkatoimistoja perustettiin nopeaan tahtiin: Aurinkomatkat perustettiin 1963, Vingresor eli nykyinen TUI 1964, Keihäsmatkat 1965 ja Tjäreborg 1966. Erityisesti seuramatkailu ja rantalomailu kasvattivat suosiotaan. Vuonna 1962 lennettiin ensimmäiset suorat lennot Helsingistä Mallorcalle, Rodokselle ja Riminille. Keihäsmatkojen Kalevi Keihänen muistetaan julkisuuden henkilönä.


title: Suomi 1960-luvulla

text: 1960-luvun naisten muotiin kuuluivat olennaisena osana muhkeat, naiselliset kampaukset. Minihame kehitettiin vuonna 1966 ja se levisi nopeasti myös Suomeen. Sitä on pidetty jopa naisten vapautumisen symbolina. Naiset käyttivät edelleen useammin hameita ja mekkoja kuin housuja. Kajal-meikkikynillä piirrettiin kauneuspilkkuja iholle.


title: Suomi 1960-luvulla

text: Hippiliike rantautui Suomeen vuosikymmenen jälkipuoliskolla, ja siihen kuuluivat etenkin leveälahkeiset housut, värikkäät vaatteet, hiuspannat sekä pitkähköt hiukset molemmilla sukupuolilla. Muutoin pitkät hiukset miehillä olivat melko epätavalliset.


title: Suomi 1960-luvulla

text: Marimekko nousi maailmanlaajuisesti otsikoihin ensimmäisen kerran vuonna 1960, kun Yhdysvaltojen ensimmäinen nainen, tyylistään tunnettu Jacqueline Kennedy, ihastui merkin mekkoihin.


title: Suomi 1960-luvulla

text: Hallan ja kadon aiheuttaman ruokapulan kanssa kamppailu oli jäänyt historiaan. Suosituimpia ruokia 1960-luvulla olivat muun muassa jauheliha- ja makkararuoat, maksaruoat, keitto- ja laatikkoruoat sekä valkokastike. Aamiaisella nautittiin vielä usein pullaa. Suomeen tuli uusia elintarvikkeita, muun muassa jogurtti, maitorahka, broileri ja ketsuppi. Vihannesten ja hedelmien kulutus alkoi nousta, kun tuoreiden ja pakastevihannesten tarjonta lisääntyi ja samalla niitä alettiin valistaa terveellisinä. Samalla myös lihan kulutus nousi jyrkästi, mutta esimerkiksi maidon ja rukiin kulutus oli kääntynyt laskuun. Leipää leivottiin usein kotona.


title: Suomi 1960-luvulla

text: Jääkaapit yleistyivät nopeasti. Vuonna 1964 suomalaiset kotitaloudet omistivat 578 000 jääkaappia ja 4 000 pakastinta. Useissa maalaistaloissa ei vielä ollut jääkaappia, mutta pakastin sen sijaan hankittiin nopeasti sen tultua markkinoille, jotta isot määrät teurastuslihaa ja oman puutarhan satoa saatiin hyvään säilöön. Maaseudulla nimittäin omavaraisuus kukoisti vielä vahvana.


title: Suomi 1960-luvulla

text: Edellisen vuosikymmenen uutuus, valintamyymälät, yleistyivät voimakkaasti 1960-luvulla. Niiden myötä ruoanhankintaan ei tarvinnut käyttää enää niin paljon aikaa kuin aiemmin. Maitoa myytiin usein muovipusseissa.


title: Suomi 1960-luvulla

text: Ensimmäiset pizzeriat perustettiin Suomeen 1960-luvulla. Ravintoloissa käyminen oli vielä harvinaista, ja tiukka alkoholilaki jarrutti ravintolakulttuurin kehitystä. Keskiolut vapautettiin vuonna 1969, minkä jälkeen anniskeluravintoloiden määrä alkoi lisääntyä maaseudullakin. Keskioluen vapautuminen saattoi alkoholinkulutuksen jyrkkään nousuun, mutta kansa oli vielä laajalti tietämätön alkoholismin vaaroista. Viina oli edelleen kortilla, lopullisesti viinakorteista luovuttiin vuoden 1970 lopussa. Naisia ei vielä 1960-luvulla useinkaan päästetty ravintoloihin ilman miesseuraa.


title: Kerppu

text: Kerppu voi tarkoittaa seuraavia:


title: Kus tba

text: Kus tba () eli Kilpikonnajärvi on pieni järvi Georgian pääkaupungin Tbilisin laitamilla. Se on nimetty alueella eläneiden lukuisten kilpikonnien mukaan. Järven toinen, vähemmän käytetty nimi on Korki ().


title: Kus tba

text: Kilpikonnajärvi sijaitsee Mtatsminda-vuoren metsäisellä pohjoisrinteellä 686,7 metriä merenpinnan yläpuolella. Vettä järveen tuo pieni Varazis-khevi-joki, Mtkvarin sivuhaara. Järven pinta-ala on 0,034 neliökilometriä ja sen valuma-alue on 0,4 neliökilometrin suuruinen. Järven syvin kohta on vain 2,6 metriä.


title: Kus tba

text: Kilpikonnajärven alue on suunniteltu ulkoilualueeksi, ja tbilisiläiset käyvät siellä viikonloppuisin. Siellä pidetään myös festivaaleja ja konsertteja. Järvelle pääsee Tbilisin Vaken alueelta joko tietä pitkin tai köysiradalla. Järven länsipuolella on suuri Tbilisin etnografinen ulkomuseo, joka esittelee georgialaista kansanrakentamista.


title: Desperado (yhtye)

text: Desperado oli yhdysvaltalainen rockmusiikkia esittänyt yhtye, jonka laulaja Dee Snider perusti vuonna 1988. Sniderin ohella yhtyeen alkuperäisen kokoonpanon muodostivat kitaristi Bernie Tormé, basisti Marc Russell ja rumpali Clive Burr. Yhtye nauhoitti ensimmäisen studioalbuminsa "Bloodied, but Unbowed" vuonna 1988 ja levy-yhtiö Elektra Recordsin oli määrä julkaista albumi piakkoin sen valmistumisen jälkeen, mutta sen sijaan yhtiö jätti albumin julkaisematta. Albumi julkaistiin virallisesti ensimmäistä kertaa vasta vuonna 1996 levy-yhtiö Destroyer Recordsin avustuksella kahdella uudella kappaleella vahvistettuna.


title: Desperado (yhtye)

text: "Bloodied, but Unbowed" julkaistiin alkuperäisessä muodossaan, 11 kappaleen mittaisena, vuonna 2006 nimellä "Ace". Ennen albumin virallista julkaisua se oli levinnyt jo vuosia epävirallisena bootleg-nauhoitteena.


title: Desperado (yhtye)

text: Yhtye ei ole enää aktiivinen. Rumpali Clive Burr sairastui 2000-luvun alussa MS-tautiin, johon hän menehtyi kotonaan vuoden 2013 keväällä. Dee Snider vaikuttaa tätä nykyä paluun tehneen Twisted Sisterin laulajana, Bernie Tormé sooloartistina ja säveltäjänä ja Marc Russell on levyttänyt sooloartistina.


title: Mondo Mini Shows

text: Mondo Mini Shows (tunnetaan myös nimellä Mondo Media) on internetjakeluun keskittynyt mediatalo, jonka kuuluisin tuotos Happy Tree Friends on saavuttanut suurta maailmanlaajuista suosiota.


title: Mondo Mini Shows

text: muuta aiheesta mondomedia


title: Mondo Mini Shows

text: Mondo media is canada mini show whats maked in 1998


title: Tadžikistanin vaakuna

text: Tadžikistanin vaakuna on Tadžikistanin tunnus lipun ja kansallislaulun ohella. Se hyväksyttiin käyttöön 28. joulukuuta 1993 ja se pohjautuu neuvostoaikaiseen Tadžikistanin SNT:n vaakunaan.


title: Tadžikistanin vaakuna

text: Vaakunassa on keskellä Pamir-vuoristo, maan täydellistä itsenäisyyttä kuvaava kultainen kruunu ja sen päällä seitsemän tähteä, jotka edustavat tadžikkien kulttuurissa inhimillisiä hyveitä. Vaakunan alalaidassa on nouseva aurinko. Vaakunan sivuilla on puuvillaa ja vehnää Tadžikistanin lippuun kiedottuina.


Valtioneuvoston valtion omaisuuden valvonta- ja hallintokomissio ( , lyhenne SASAC) on Kiinan kansantasavallan valtioneuvoston alainen erityiskomissio, joka on vastuussa Kiinan valtionyhtiöiden hallinnoinnista. Se myös nimittää yhtiöiden korkeimmat johtajat, hyväksyy tai hylkää kaikki ostot ja myynnit sekä säätää lakeja jotka liittyvät valtionomistukseen.


title: Risto Urrio

text: Risto Olavi Urrio (s. 15. maaliskuuta 1948, Laukaa) on suomalainen toimittaja, kirjailija, Jyväskylän kirjailijatalon entinen toiminnanjohtaja ja Suomen Maakuntakirjailijat ry:n entinen puheenjohtaja. Nykyisin (2011–) Suomen Maakuntakirjailijat ry:n varapuheenjohtaja.


title: Risto Urrio

text: Urrio on ollut mukana toimittamassa useita kronikoita ja julkaissut antologioita sekä toimittanut omakustannekirjoja, joihin myös suunnitellut kansia. Hän on myös suomentanut Jyväskylän kaupunginteatterille näytelmiä ja ollut aktiivisesti teatteritoiminnassa mukana. Urrio on kirjoittanut avustajana Keskisuomalaiseen vuodesta 1992 sekä muun muassa Savon Sanomiin, Suur-Jyväskylän lehteen ja Kortepohjalaiseen. Hän toimii Jyväskylän Sataman Yön tiedotusvastaavana, Kortepohjan asukkaat ry:n ja Viitaniemen koulun vanhempainneuvoston hallituksissa, Sohwin Kulttuuripalkinnon raadissa ja tiedottajana sekä työskenteli uuden kustantajan, Kärpänen Kustannuksen markkinointivastaavana. Urrio valittiin 2010 Kortepohjan Asukkaat ry:n puheenjohtajaksi ja 2011 Kortepohjalainen-lehden päätoimittajaksi.


title: Risto Urrio

text: Urrio kuvaa tuotannossaan muun muassa Keski-Suomea ja sen ihmisiä. Hänen kirjoistaan löytyvät kaksi paikallista maankuulua kylähullua ja peruskeskisuomalaista mieskuoroa kuvaavat teokset. Urrio on myös toimittanut pakinakirjan "Tuplawee I", Hankasalmen Sanomien päätoimittajasta ja Keskisuomalaisen erikoistoimittajasta Heikki "Tuplawee" Wirtasesta.


title: Risto Urrio

text: Urrio on toiminut toistakymmentä vuotta kirjoittajien kouluttajana mm. Laukaan, Jyvälän ja Jyväskylän kansalaisopistoissa. Syksyllä 2014 hän aloittaa Elämäntarina-kurssit Aurinkorannikolla, Fuengirolan Sofia-opistossa.


title: Risto Urrio

text: Urriolle on myönnetty ravintola Sohwin 1. kulttuuripalkinto vuonna 1992.


title: Astara (Azerbaidžan)

text: Astara () on kaupunki Azerbaidžanissa lähellä Iranin rajaa. Se sijaitsee Kaspianmeren rannalla 313 kilometriä Bakusta etelään. Kaupunki on Astaran piirin keskus. Siellä on Bakusta etelään johtavan rautatien pääteasema ja M3-valtatien päätepiste. Asukkaita on 16 600 henkeä (vuonna 2010).


title: Astara (Azerbaidžan)

text: Kaupunki on perustettu vuonna 1945. Se on subtrooppisen maatalousalueen keskus, jossa toimii lähinnä elintarviketeollisuutta. Azerbaidžanin ja Iranin Astaran välillä on kansainvälinen rajanylityspaikka.


title: Katkero

text: Katkerot ovat katkeroiden maustejuurista tai kuorista uutetuilla katkeroaineilla maustettuja alkoholijuomia. Niiden maku on yleensä voimakkaan karvas ja alkoholipitoisuus vaihtelee 20-40 tilavuusprosentissa. Tunnettuja merkkejä ovat muun muassa Jägermeister, Unicum, Campari ja Fernet-Branca. Katkeroita käytetään ruokaryyppynä ja drinkeissä.


title: Ranskan Keski-Afrikka

text: Ranskan Keski-Afrikka (myös Ranskan Ekvatoriaali-Afrikka, ) oli Ranskan siirtomaa-alue Keski-Afrikassa vuosina 1910–1958. Se käsitti nykyiset Gabonin, Keski-Afrikan tasavallan, Kongon tasavallan ja Tšadin. Alue ulottui Kongojoelta Saharaan ja rajoittui luoteessa Ranskan Länsi-Afrikkaan.


title: Ranskan Keski-Afrikka

text: Ranska valloitti alueen 1800-luvulla ja 1900-luvun alussa. Alkujaan koko aluetta nimitettiin Ranskan Kongoksi, mutta 15. tammikuuta 1910 se sai nimen Ranskan Keski-Afrikka. Se jakautui hallinnollisesti neljään alueeseen, jotka olivat Gabonin, Keski-Kongon ("Moyen Congo", nykyinen Kongon tasavalta) ja Ubangi-Šari-Tšadin ("Oubangui-Chari-Tchad") siirtomaat sekä Tšadin sotilasalue. Ubangi-Šari (nykyinen Keski-Afrikan tasavalta) ja Tšad erotettiin toisistaan vuonna 1920, ja jälkimmäinen sai siirtomaan statuksen. Saksan Kameruniin vuonna 1911 liitetyt alueet palautettiin Ranskan Keski-Afrikan yhteyteen ensimmäisessä maailmansodassa.


title: Ranskan Keski-Afrikka

text: Kenraalikuvernöörin johtama Ranskan Keski-Afrikka oli aluksi erillisten siirtomaiden muodostama liittovaltio. Sen hallinnollinen keskus oli Brazzaville. Hallinto yhtenäistettiin vuonna 1934, minkä jälkeen entisiä siirtomaita kutsuttiin alueiksi ("région") ja vuodesta 1937 lähtien territorioiksi ("territoire"). Vuoden 1946 perustuslain mukaan ne saivat Ranskan merentakaisten alueiden statuksen vuonna 1947. Toisen maailmansodan aikana alue oli vuoden 1940 elokuusta lähtien Vapaan Ranskan joukkojen hallinnassa. Ranskan neljännen tasavallan aikana (1946–1958) sillä oli edustajansa Ranskan parlamentissa. Siirtomailla oli myös omat aluekokouksensa, joiden edustajat valittiin vuoteen 1956 saakka erillisistä Ranskan kansalaisten ja afrikkalaisten kiintiöistä.


title: Ranskan Keski-Afrikka

text: Ranskan Keski-Afrikan pinta-ala oli 2 487 000 neliökilometriä, mutta vuonna 1946 siellä oli vain 4,1 miljoonaa asukasta. Heistä 8 300 oli eurooppalaisia. Vielä 1910-luvun alussa väestö oli arvioitu kuudesta kymmeneksi miljoonaksi. Alue oli yksi Ranskan taloudellisesti vähiten kehittyneistä siirtomaista. Sen vientituotteita olivat puutavara, puuvilla, kulta, timantit, palmuöljy ja kookospähkinät, kahvi, karja, vaha, kautsu, nahat ja norsunluu.


title: Ranskan Keski-Afrikka

text: Vuonna 1958 alueen valtiollisesta asemasta järjestettiin kansanäänestys, jonka tuloksena Ranskan Keski-Afrikka hajosi ja territoriot saivat autonomian osana Ranskan yhteisöä. Maat itsenäistyivät vuoden 1960 aikana.


title: Jowhar

text: Jowhar () on kaupunki Somaliassa ja Shabeellaha Dhexen alueen pääkaupunki. Kaupunki sijaitsee noin 90 kilometrin päässä maan pääkaupungista Mogadishusta. Jowharissa on lentoasema, joka sijaitsee kaupungin pohjoispuolella. Jowharin asukasluku on noin 48 000.


title: Jowhar

text: Abdullahi Yusuf Ahmedin johtama Somalian väliaikaishallitus käytti kaupunkia pääkaupunkinaan Baidoan ohella kesästä 2005 lähtien. Helmikuussa 2006 hallitus siirtyi kokonaan Baidoaan turvallisuussyistä.


title: Jowhar

text: Kesäkuussa 2006 Islamilaisten oikeusistuinten liitto valtasi kaupungin sitä hallitsevalta sotaherra Mohamed Dherelta.


title: Jowhar

text: 27. joulukuuta 2006 Somalian väliaikaishallitus valtasi kaupungin Etiopian joukkojen avustamana.


title: Jowhar

text: 17. toukokuuta 2009 islamistien Al-Shabaab-joukot valtasivat kaupungin.


title: Shut You Out

text: Shut You Out on ruotsalaisen punk-yhtye Millencolin kappale, joka julkaistiin heidän albumillaan "Kingwood". Kappale julkaistiin singlenä 24. lokakuuta 2005. Kappaleen B-raita oli ennen julkaisematon kappale ”Ratboy’s Masterplan”.


title: Sophie von La Roche

text: Maria Sophie von La Roche, o.s. Gutermann (6. joulukuuta 1730 – 18. helmikuuta 1807) oli saksalainen kirjailija. Hän syntyi kolmestatoista lapsesta ensimmäisenä Kaufbeurenissa, Baijerissa. Äiti kuoli tyttären ollessa 17-vuotias.


title: Sophie von La Roche

text: La Roche meni vuonna 1753 naimisiin Georg Michael Frankin kanssa. Hänellä oli kaksi aiempaa suhdetta; ensimmäinen lääkäri Gian Lodovico Bianconin, toinen tulevan runoilija Christoph Martin Wielandin kanssa.


title: Sophie von La Roche

text: La Rochelle syntyi kahdeksan lasta, joista viisi selvisi varhaislapsuudestaan.


title: Sophie von La Roche

text: La Roche muistetaan useista romaaneista, joista ensimmäinen ja eräs tunnetuimmista on "Geschichte des Fräuleins von Sternheim" (1771). Hän kierteli uransa aikana Euroopassa melko laajalti ja julkaisikin matkakirjallisuutta. Vanhuuteensa saakka kirjoittanut La Roche kuoli 76-vuotiaana Offenbach am Mainissa.


title: Lauri Saari (jääkäri)

text: Lauri Johannes Saari (10. joulukuuta 1893 Rymättylä – 13. tammikuuta 1931) oli suomalainen jääkäriliikkeeseen kuulunut everstiluutnantti. Hänen vanhempansa olivat maanviljelijä Matti Mikkola ja Maria Sofia Virola. Hänet vihittiin avioliittoon vuonna 1918 Eine Blyhin kanssa.


title: Lauri Saari (jääkäri)

text: Saari kävi viisi luokkaa Turun suomalaista lyseota ja Turun kauppaopiston vuosina 1911–1913. Hän suoritti Sotakorkeakoulukurssin Saksassa vuosina 1923–1925 ja sai Suomen sotakorkeakoulun diplomin vuonna 1926.


title: Lauri Saari (jääkäri)

text: Liikealalla toiminut Saari kiinnostui itsenäisyysaatteesta ja liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 26. marraskuuta 1916, josta hänet siirrettiin pataljoonan 4. komppaniaan 21. joulukuuta 1915 . Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Rintamapalveluksensa jälkeen hän osallistui Polangenissa järjestetyille erikoiskursseille (pommarikurssi).


title: Lauri Saari (jääkäri)

text: Saari saapui Suomeen (Vaasaan) jääkäreiden pääjoukon mukana yliluutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 3. jääkärirykmentin 5. jääkäripataljoonan 1. komppaniaan, jonka päällikkönä hän otti osaa Tampereen saartoon ja Viipurin valloitukseen.


title: Lauri Saari (jääkäri)

text: Sisällissodan jälkeen Saari palveli edelleen 3. Jääkärirykmentissä, jolla sittemmin on ollut nimet Savon jääkärirykmentti n:o 3 ja Uudenmaan rykmentti. Hänet komennettiin 19. kesäkuuta 1918 alkaen 2. pataljoonan komentajan viransijaiseksi, mistä tehtävästä hänet siirrettiin 7. huhtikuuta 1919 Savon jääkärirykmentin 8. komppanianpäälliköksi. Armeijasta hän erosi 22. lokakuuta 1919 ja liittyi suojeluskuntajärjestöön ja hänet sijoitettiin paikallispäälliköksi Kuopion suojeluskuntaan. Kuopion suojeluskunnassa hän palveli 1. marraskuuta 1919 – 1. marraskuuta 1920 välisen ajan, jonka jälkeen hänet määrättiin 1. marraskuuta 1920 alkaen Kuopion suojeluskuntapiirin päälliköksi. Suojeluskunnasta hän erosi 30. elokuuta 1930. Hän kuoli keuhkotautiin 13. tammikuuta 1931.


title: Jovana Janković

text: Jovana Janković (, s. 25. huhtikuuta 1981 Belgrad, Serbian sosialistinen tasavalta, Jugoslavia) on serbialainen TV-henkilö ja juontaja Serbian yleisradiossa Radio-televizija Srbije.


title: Jovana Janković

text: Janković aloitti uransa 19-vuotiaana. Hän juonsi Eurovision laulukilpailun Belgradissa 2008 Željko Joksimovićin kanssa. Vuonna 2012 hän meni naimisiin Joksimovićin kanssa.


title: Katkerokasvit

text: Katkerokasvit (Gentianaceae) on kaksisirkkaisten Gentianales-lahkon heimo. Heimoon kuuluu noin 900 lajia, jotka ovat pääasiassa ruohokasveja, jotkin pensaitakin. Lajit jaetaan noin 80 sukuun. Vajaa puolet kasveista on katkeroita ("Gentiana") ja ketokatkeroita ("Gentianella"). Raatekasvit ovat aiemmin kuuluneet tähän heimoon.


title: Katkerokasvit

text: Katkerokasvit ovat ruohoja ja usein kitkeränmakuisia, pensaita tai harvoin puita, sienijuurellisia ja joskus lehtivihreättömiä marraskasveja. Tärkkelyksen sijasta kasveissa on oligosakkarideja. Kasvit ovat usein karvattomia. Lehdet ovat lähes ruodittomia, ehyitä, tavallisesti sepiviä ja tavallisesti enemmän tai vähemmän kourasuonisia. Kukat ovat 4-5-lukuisia, melko kookkaita, ja verhiön ja teriön välissä on kehrämäinen rakenne. Teriö on kiertyvä (kontortti) ja putoamatta kuihtuva. Hetiö on kasvanut yhteen tyveltään. Kukassa ei ole mesiäistä. Sikiäin koostuu kahdesta emilehdestä ja siinä on kaksiliuskaiset ja turvonneet laitaistukat. Vartalo on usein lyhyt, luotti leveän kaksiliuskainen, joskus pallomainen. Hedelmä on liiteluomainen kota, jossa on usein huomattava verhiö. Siemenet ovat pieniä tai vähäpätöisiä, alkio valkea tai vihreä.


title: Katkerokasvit

text: Heimo on levinnyt kaikkialle maapallolle kuivimpia alueita lukuun ottamatta.


title: Katkerokasvit

text: Katkerokasvilajeja on noin 1675, ja ne luokitellaan 88 suvuksi ja seitsemään tribukseen.


title: Katkerokasvit

text: Tribus koostuu neljästä suvusta ja 19 lajista, jotka kasvavat Etelä-Amerikan trooppisessa osassa ja Panamassa. Osa lajeista on lehtivihreättömiä sienijuuren varassa eläviä ruohoja; myös pensasmaisia lajeja on. Kukat ovt 4–6-, tavallisesti 5-lukuisia,ja istukat ovat laitaistukoita. Joidenkin lajien siemenistö on pölymäistä.


title: Katkerokasvit

text: Tribuksessa on kahdeksan sukua ja 165 lajia Afrikassa, Madagaskarissa sekä Etelä-Aasiasta Australiaan ja Uuteen-Seelantiin ulottuvalla alueella. Lajien joukossa on eräitä lehtivihreättömiä marraskasveja. Kukassa on toisinaan yhdislehtinen verhiö, joka on tavallisesti huomattavan kiilamainen. Sikiäin on vaihtelevassa määrässä kaksilokeroinen. Tribuksen runsaslajisimmat suvut ovat sinisilmät ("Exacum") ja "Sebaea". Edellisessä on 70, jälkimmäisessä 65 lajia.


title: Katkerokasvit

text: Ainoa suku on "Voyria", joka käsittää 19 trooppisen Amerikan pientä lehtivihreätöntä marraskasvilajia; yksi lajeista kasvaa Afrikassa Guineanlahden tuntumassa. Kasvin pääranka voi olla niveletön mutta on juurehtiva ja versoja kasvattava. Sikiäimessä on selvästi kaksiliuskaiset istukat, luotti on laajentunut ja suppilomainen. Siemenaiheet ovat kalvottomia tai yksikalvoisia. Siemenet ovat pölymäisiä ja niiden alkiot ovat erilaistumattomia.


title: Katkerokasvit

text: Tribuksen 159 lajin joukossa on muutama pensas, muuten ne ovat ruohoja. Lajit kasvavat tropiikissa ja pohjoisessa lauhkeassa vyöhykkeessä. Kukat ovat tavallisesti 4- tai 5-lukuisia, mutta kukan osien lukusuhteet vaihtelevat 2–12. Verhiö on yhdislehtinen. Tribuksen 23 suvusta runsaslajisin on sapet eli rantasapet ("Centaurium") 50 lajillaan.


title: Katkerokasvit

text: Tribuksen 13 sukua ja 154 lajia ovat trooppisia puita, liaaneja tai ruohoja. Niiden kukat ovat 3–24-lukuisia; verhiö on tyveltä yhteen kasvanut. Joidenkin lajien hedelmänä on marja. Suurimmat suvut ovat "Fagraea" ja "Lisianthius"; edellisessä 75, jälkimmäisessä 30 lajia.


title: Katkerokasvit

text: 22 suvun 205 lajista muutama on pensas, muut ruohoja, ja ne kasvavat trooppisessa Amerikassa ja Karibian alueella. Kukat ovat 4–6-lukuisia. Eniten lajeja on suvuissa "Macrocarpaea" (110 lajia) ja "Symbolanthus" (30 lajia).


title: Katkerokasvit

text: Tribuksen 17 sukua ja 950 lajia ovat levinneet pohjoiseen lauhkeaan vyöhykkeeseen ja etelässä Sulawesin saarelle, Afrikkaan ja Madagaskariin asti (muutama "Swertia"-laji). Runsaslajisimmat suvut ovat katkerot ("Gentiana", 360 lajia), ketokatkerot ("Gentianella", 250 lajia), "Halenia" (80 lajia) ja "Swertia" (135 lajia).


title: SingTel

text: SingTel (Singapore Telecommunications Limited) on singaporelainen julkinen telekommunikaatioalan yritys. Sillä on yli 600 miljoonaa asiakasta 25 maassa, mikä tekee siitä yhden maailman suurimmista telekommunikaatioalan yrityksistä.


title: SingTel

text: SingTel toimi Singaporen Grand Prix'n pääsponsorina vuodet 2008–2013.


title: Gibson Marauder

text: Gibson Marauder (M-1) oli Gibsonin vuosina 1974–1981 valmistama sähkökitaramalli.


title: Gibson Marauder

text: Marauder kehitettiin kilpailemaan Fenderin valmistamien yksikelaisia mikrofoneja käyttäneiden ja pulttikaulaisten kitaroiden kanssa. Marauderin suosio laski kuitenkin nopeasti ja sen valmistus jouduttiin lopettamaan. Gibsonilla on ollut myös muita samankaltaisia yrityksiä, kuten Marauderin sisarmalli Gibson S-1.


title: Gibson Marauder

text: Marauderin valmistus aloitettiin vuonna 1974. Ensimmäiset Marauderit maksoivat yleensä hieman alle 400 Yhdysvaltain dollaria. Ensimmäisenä vuonna niitä myytiin ainoastaan yksi kappale. Varsinaisesti Marauderit tulivat myyntiin vuonna 1975. Samaan aikaan julkaistiin Gibson Grabber -bassokitara, jossa oli paljon samoja ominaisuuksia kuin Marauderissa.


title: Gibson Marauder

text: Ensimmäisessä Marauderissa oli Grabberin tavoin lepästä tehty runko ja pultattu vaahterakaula. Kitaran lapa oli saman mallinen kuin Gibson Flying V -kitarassa. Marauderin ruusupuisessa otelaudessa oli 22 nauhaa ja pisteen muotoiset otelautamerkinnät.


title: Gibson Marauder

text: Marauderissa oli kaulamikrofonina Gibsonin "Super Humbucker" -mikrofoni ja tallamikrofonina yksikelainen mikrofoni. Yksikelaisessa tallamikrofonissa on tavallisten napapalojen tilalla putkimainen metallinpala. Molemmat mikfofonit ovat päällystetty läpinäkyvällä epoksimuovilla, joten niistä on mahdollista nähdä mikrofonien käämit. Nämä mikrofonit suunnitteli kitarantekijä Bill Lawrence, joka on suunnitellut myös muun muassa Gibson L6-S -kitaran ja Marauderin S-1-sisarmallin mikrofonit.


title: Gibson Marauder

text: Marauderissa oli "Tune-O-Matic"-talla, yhdet nikkelillä tai kromilla päällystetyt äänenvoimakkuuden ja äänenvärin säätimet sekä kitaran alaosassa mikrofonien vaihtoon kolmiasentoinen kytkin. Myöhempiin malleihin kytkimeksi vaihdettiin käännettävä potentiometri, joka sijoitettiin äänevoimakkuuden jä äänenvärin kytkimien väliin sen sijaan, että se olisi ollut kitaran alaosassa. Kaikki säätimet olivat asetettu plektrasuojan päälle. Tämä menetelmä oli helpompi ja nopeampi, joten se nopeutti suuresti kitaran tuotantoa.


title: Gibson Marauder

text: Vuonna 1975 alettiin valmistaa Marauder Customia, jossa oli Gibsonin kitaroille tyypilliset neliön muotoiset (small block) otelautamerkinnät ja kultaiset säätimet. Customia valmistettiin vain Sunburst-värityksellä. Sen valmistus lopetettiin kuitenkin jo vuonna 1977.


title: Gibson Marauder

text: Marauderin rungossa käytettiin aluksi leppää, joka oli huomattavasti halvempaa kuin muut materiaalit. Vuodesta 1978 eteenpäin runko voitiin valmistaa lepän lisäksi vaahterasta tai mahongista. Samana vuonna kaulaa alettiin myös valmistaa mahongista.


title: Gibson Marauder

text: Marauderia valmistettiin aluksi vain viininpunaisena ja Natural Satin -värityksellä. Vuosien varrella tuli myyntiin monia eri värivaihtoehtoja. Vuonna 1978 Marauderia sai ostettua lähes kaikilla väreillä, mutta 1970-luvun lopulla sen suosio laski huimasti ja vuonna 1979 Marauderia valmistettiin vain yhdellä värillä. Muutamia Maraudereita valmistettiin aina vuoden 1981 alkuun saakka, kunnes sen tuotanto lopetettiin kokonaan. Myöhäisimmät kitarat olivat harvinaisia Candy Apple Red -värisiä, joita ei ollut ennen valmistettu.


title: Gibson Marauder

text: Vuodesta 1980 eteenpäin Gibson alkoi valmistaa Sonex-kitarasarjaa, jonka tarkoitus oli paikata Marauder ja vuonna 1979 lopetettu S-1. Nykyään sekä Marauder että S-1 ovat keräilyharvinaisuuksia.


title: Katkerot

text: Katkerot ("Gentiana") on kasvisuku katkerokasvien heimossa. Siihen kuuluu yli 300 ruohovartista kasvilajia, jotka kasvavat usein vuoristoissa. Joukossa on sekä yksi- että monivuotisia kasveja. Niiden varsi on pysty, ja kukat kasvavat yksitellen tai muutaman kukan ryhmänä kasvin latvassa. Kukat ovat sinisiä tai purppuranpunaisia, viisiterälehtisiä ja yleensä suhteellisen suuria.


title: Katkerot

text: Suomessa on viljelty kellokatkeroa ("Gentiana pneumonanthe") ja keltakatkeroa ("Gentiana lutea") lääkekasveina. Rauhoitettuna Suomessa kasvaa hentokatkero ("Gentianella tenella", aiemmin "Gentiana tenella"). Lisäksi Lapissa kasvaa tunturikatkero ("Gentiana nivalis"). Katkeroissa on myös puutarhalajeja, kuten alppikatkero ("Gentiana acaulis"). Lähisukuiset ketokatkerot ("Gentianella") kuuluvat nykyisin omaan sukuunsa.


title: Google-kääntäjä

text: Google-kääntäjä () on Googlen ilmainen käännöskone, jolla voi kääntää sanoja, tekstikatkelmia, puhetta ja internet-sivuja kielestä toiseen. Heinäkuussa 2018 sen avulla pystyi kääntämään yli välillä.


title: Google-kääntäjä

text: Googlen käännöspalvelu perustui alun perin "tilastolliseen kääntämiseen". Siinä tietokoneohjelmalle syötetään opetusaineistona valtava määrä ihmisen kääntämiä tekstikatkelmia, ja ohjelma pyrkii oppimaan niistä, millaiset sanat ja sanajonot vastaavat toisiaan eri kielissä. Kuitenkin joidenkin kielten, kuten ranskan, saksan ja japanin kohdalla kääntäjä käyttää tekoälyyn pohjautuvaa menetelmää. Lisäksi kääntäjän mahdolliset käyttötavat esimerkiksi suoraan puheesta kääntäminen tai kuvasta poimitun tekstin kääntäminen eroavat eri kielten välillä.


title: Google-kääntäjä

text: Käännösmenetelmästä johtuen käännöksissä on usein erikoisia virheitä erityisesti kielten- ja paikannimien kohdalla. Käännöksissä tulee usein virheitä, koska kääntäjä ei välttämättä tunne asiayhteyttä. Joissain lauseissa kääntäjä voi päätellä sen mutta ei kaikissa.


title: Google-kääntäjä

text: Google-kääntäjä alkoi käyttää hyväkseen neuroverkkoja syksyllä 2016. Käännin hyödyntää voimakkaasti Googlen itse keräämiä hakutuloksia ja verkosta löytyvää tietoa.


title: Duncan MacPherson

text: Doug MacPherson () oli kanadalainen jääkiekkoilija. Hän katosi elokuussa 1989 Itävallan Alpeilla ja hänen ruumiinsa löydettiin vasta vuonna 2003.


title: Duncan MacPherson

text: MacPherson pelasi juniorina jääkiekkoa kotikaupunkinsa Saskatoon Bladesissa WHL:ssa. Vaikka hän ei pelannut koko kautta 1983–84 loukkaantumisen takia, New York Islanders varasi lupaavan puolustavan puolustajan ensimmäisen kierroksen toiseksi viimeisenä pelaajana.


title: Duncan MacPherson

text: MacPherson osallistui Islandersin harjoitusleirille syyskuussa 1984, mutta loukkaantui ja leiri jäi kesken. Hän pelasi kaksi seuraavaakin kautta vielä juniorina Saskatoonissa, kunnes syksyllä 1986 aloitti ammattilaisuransa Islandersin farmijoukkue Springfield Indiansissa. Hän kuitenkin pelasi vain murto-osan kaudesta loukattuaan polvensa lokakuussa 1986. MacPhersonia pidettiin liian hitaana NHL:aan ja keväällä 1989 New York Islanders purki hänen sopimuksensa. Lähimmäksi NHL:a MacPherson pääsi, kun hänet kutsuttiin korvaamaan loukkaantunut Gord Dineen, mutta tämä päättikin pelata, ja MacPherson joutui seuraamaan ottelun katsomosta.


title: Duncan MacPherson

text: Elokuussa 1989 MacPherson harkitsi skotlantilaisen Dundee Tigersin tarjoamaa pelaaja-valmentajan paikkaa. Hän matkusti 2. elokuuta Länsi-Saksaan, jossa hän tapasi ystäviään, ennen kuin aikoi jatkaa matkaansa Skotlantiin. MacPherson kuitenkin katosi 12. elokuuta. Myöhemmin hänen käyttämänsä auto löydettiin Itävallasta läheltä Stubain jäätikköä, ja etsijät olettivat hänen joutuneen onnettomuuteen jäätiköllä. Salaperäinen katoaminen selvisi vasta heinäkuussa 2003, kun MacPhersonin ruumis löydettiin jäätikön sulettua.


title: Ketokatkerot

text: Ketokatkerot ("Gentianella") on katkerokasvisuku, jonka 250 lajista kasvaa Suomessa viisi, yleisimpänä ketokatkero ("Gentianella campestris"). Kaksi kasvaa vain tunturialueella. Ne ovat pieniä yksi- tai kaksivuotisia ruohokasveja. Kehtokatkeroa lukuun ottamatta ne ovat uhanalaisia, horkka-, keto- ja rantakatkero erityisesti suojeltavia lajeja.


title: Paavo Niemelä

text: Paavo Heino Jalmari Niemelä (s. 3. huhtikuuta 1936 Tyrnävä) on suomalainen keihäänheittäjä.


title: Paavo Niemelä

text: Niemelä saavutti keihäänheitossa SM-hopeaa Kalevan kisoissa 1963 ennätystuloksellaan 80,33 m. Hän oli Soini Nikkisen ja Pauli Nevalan jälkeen kolmas 80 metrin rajan ylittänyt suomalainen keihäänheittäjä. Kalevan kisoissa 1964 hän sai SM-pronssia tuloksella 72,80 m. Vuonna 1964 hän heitti parhaimmillaan tuloksen 78,35 m.


title: Paavo Niemelä

text: Niemelä on Tyrnävän Tempauksen kasvatti ja edustanut myös Posion Pyrintöä ja nykyisin Kuusamon Erä-Veikkoja. Hän oli 169-senttisenä aikanaan maailman lyhimpiä huippukeihäänheittäjiä. Hän piti keihäänheitossa 30 vuoden tauon mutta aloitti 2000-luvulla kilpailemisen veteraanisarjoissa. Kesäkuussa 2008 hän heitti 70-vuotiaiden Suomen ennätyksen 47,10 m ja paransi heinäkuussa 2009 ennätystä tulokseen 50,22 m (500-grammaisella keihäällä).


title: Kote Mardžanišvili

text: Konstantine "Kote" Mardžanišvili (, 9. kesäkuuta 1872 – 17. huhtikuuta 1933), tunnettu myös venäläisellä nimellä Konstantin Aleksandrovitš Mardžanov (), oli georgialainen teatteriohjaaja, jolla oli merkittävä vaikutus Georgian, Venäjän ja Neuvostoliiton teatteriin ennen vallankumousta ja sen jälkeen. Hän oli yksi Georgian arvostetuimmista ja ammattitaitoisimmista ohjaajista ja hänet tunnettiin erityisesti ylenpalttisista ja suurisuuntaisista teatteriesityksistään.


title: Kote Mardžanišvili

text: Mardžanišvili syntyi hyvin toimeen tulevaan upseerin perheeseen Qvarelissa itäisessä Georgiassa, joka kuului tuolloin Venäjän keisarikunnan Tiflisin kuvernementtiin. Näyteltyään ja työskenneltyään ohjaajana synnyinmaassaan vuosina 1893–1909 hän lähti Venäjälle ja venäläisti sukunimensä muotoon Mardžanov.


title: Kote Mardžanišvili

text: Hän työskenteli venäläisissä maakuntateattereissa ensin näyttelijänä ja myöhemmin ohjaajana, kunnes hän pääsi moskovalaiseen Nezlobin-seurueeseen vuonna 1906 ja perusti myöhemmin yhdessä Aleksander Južinin kanssa Georgian draamastudion. Hän sai pian mainetta yhtenä tunnetun venäläisen näyttelijän ja ohjaajan Konstantin Stanislavskin (1863–1938) koulutetuimmista seuraajista. Ohjaajana Mardžanišvilin käyttämä päätekniikka oli johdattaa näyttelijää löytämään vaistomainen polku "ulkoisen totuuden" havaitsemiseksi. Vuonna 1910 Stanislavski tunnusti itsekin hänen monipuolisuutensa ja kutsui hänet samanaikaisesti Edward Gordon Craigin kanssa ohjaamaan Moskovan taiteelliseen teatteriin. Siellä hän esitti Hamsunin ja Ibsenin näytelmiä ja avusti Vladimir Nemirovitš-Dantšenkon "Karamazovin veljekset" -näytelmän ohjauksessa (1910) ja Craigin "Hamlet"-ohjauksessa (1911). Craigin tyylitelty tapa käyttää ohjauksessaan nukkeja kiehtoi Mardžanišvilia, ja hän palasi väliaikaisesti Georgiaan tuottamaan "Kuningas Oidipuksen" samassa hengessä. Vuonna 1913 hänen välinsä Stanislavskiin katkesivat, sillä hänellä oli vasemmistosympatioita ja hän oli kiinnostunut dekadentismista. Hän järjesti eklektisen "Vapaan teatterin", jossa hän esitti oopperaa, operetteja, draamaa ja pantomiimia. Yritys tunnettiin siteistään säveltäjä Sergei Rahmaninoviin ja laulaja Fjodor Šaljapinin ja georgialaistyylisistä koreografioistaan, mutta se lopetettiin vuoden aikana suureksi osaksi talousvaikeuksien vuoksi. Sen jälkeen Mardžanišvili muutti Rostov-na-Donuun, jossa hän ohjasi paikallista teatteria vuosina 1914–1915.


title: Kote Mardžanišvili

text: Mardžanišvilin vuoden 1917 tuotanto Oscar Wilden näytelmästä "Salomé" oli todellinen menestys, jota esitettiin Venäjän vallankumouksen ja sisällissodan myrskyisten vuosien läpi Kiovassa, Moskovassa, Pietarissa ja Tbilisissä. Mardžanišvilin samanaikaiset kokeilut juhlavilla näyttämöillä Rostov-na-Donussa (1914–1915) ja Pietarissa (1916–1917) johtivat hänet koordinoimaan ""Maailmanlaajuista kommuunia kohti"" -massaspektaakkelin tuotantoa vuonna 1920 (ohjaajina myös Nikolai Petrov, Sergei Radlov, Vladimir Solovjov ja Adrian Piotrovski). Vuosien ajan hän työskenteli myös elokuvien parissa (1916–1928).


title: Kote Mardžanišvili

text: Vuonna 1922 Mardžanišvili palasi vastikään Neuvostoliittoon liitettyyn Georgiaan ja johti Rustaveli-teatteria Tbilisissä. Silloin myös tarmokas nuori ohjaaja Sandro Akhmeteli oli palannut Tbilisiin johtamaan nuoria näyttelijöitä neuvostovallan vastaiseen kapinaan. Miehet tekivät vaivautunutta mutta toisiaan kunnioittavaa yhteistyötä. Akhmetelin lähes despoottinen johtamistapa "Durudži"-seurueessaan oli kuitenkin Mardžanišvilille liikaa. Hänen tuotannostaan oli tullut aiempaa varautuneempaa ja häntä ajoi vakaumus, jonka mukaan "elämässä on tarpeeksi kärsimystä ilman sen esittämistä näyttämöllä". Vuonna 1926 hän ja osa seurueesta lähti Tbilisistä muodostaakseen kiertävän maakuntateatterin, joka käytti keskuksinaan Kutaisia ja Batumia, ja Akhmeteli sai yksin haltuunsa Rustaveli-teatterin. Uuden teatterin nimeksi tuli Toinen Georgian valtionteatteri, mutta lopulta se nimettiin Mardžanišvili-teatteriksi perustajansa mukaan vuonna 1933. Teatteri toimii yhä Tbilisissä ja jatkaa Mardžanišvilin eklektisiä ja jokseenkin konformistisia perinteitä.


title: Kote Mardžanišvili

text: Myöhempinä vuosinaan Mardžanišvili toimi Moskovassa Korš-teatterissa (1931–1932), Maly-teatterissa ja Operettiteatterissa (1933). Hänen uusi ohjelmistonsa oli pääosin venäläistä ja sopeutui bolševikkien doktriineihin, ja hän saikin palkintoja Moskovan draamaolympialaisissa vuonna 1930. Neuvostoliiton lehdistöön ilmestyi kuitenkin pian uhkaavia, Mardžanišvilia vastustavia syytöksiä. Hän kuoli 17. huhtikuuta 1933 sairauteen, ennen kuin huonontuva poliittinen tilanne johti Stalinin suureen puhdistukseen, joka vei hengen Mardžanišvilin aiemmalta kumppanilta ja kilpailijalta Sandro Akhmetelilta vuonna 1937.


title: Ace (albumi)

text: Ace on Desperadon studioalbumi, joka julkaistiin 18. heinäkuuta 2006.


title: Inkojen historia

text: Inkojen historia käsittää Perun Andeilla asuneiden inkojen historian noin 1000-luvulta nykyaikaan asti, joskin inkavaltakunta lakkasi olemasta jo vuonna 1572.


title: Inkojen historia

text: Perimätiedon mukaan ensimmäinen inkakuningas oli Manco Capac, joka hallitsi Cuzcossa, inkojen pääkaupungissa. Tätä seuranneet kuninkaat laajensivat inkojen aluetta hieman. Heitä uhkasivat mm muut ketsuakieltä puhumat heimot kuten chankat. Inkojen alue alkoi laajeta, kun Pachacútec-niminen johtaja käski alamaisensa valloitusretkille. Inkavaltio laajeni tämän jälkeen noin sadan intiaanikansan alueelle noin sadassa vuodessa. Huayana Capacin jälkeen puhkesi inkavaltakunnassa sisällissota kahden kruunua tavoittelevan veljeksen, Huascarin ja Atahuallpan välillä. Espanjalainen konkistadori Francisco Pizarro saapui inkojen maahan 1520-luvun lopussa ja vangitsi inkakuninkaan Cajamarcassa vuoden 1533 lopuilla. Espanjalaiset kiristivät inkakuninkaasta suuret kultalunnaat ja surmasivat tämän näytösoikeudenkäynnin jälkeen. Tämän jälkeen espanjalaiset etenivät heitä tukevien inkojen ja muiden intiaaniliittolaisten avulla Cuzcoon. Espanjalaisten julma miehityshallinto nosti inkat pian vastarintaan, ja he jatkoivat sisällissotaa Andeille vuoteen 1572 asti, jolloin espanjalaiset valtasivat Vilcabamban, viimeisen inkojen tukikohdan. Inkat kapinoivat sen jälkeenkin 1780-luvulla.


title: Inkojen historia

text: Inkavaltakunnan kulttuuri on arkeologisesti ns. myöhäinen horisontti. Inkakulttuuri perustui pitkälle Perun Keski-Andien ja Tyynenmeren rannikon aikaisempiin sivilisaatioihin, jollaisia olivat Caral, Kotosh, Chavin, Tiwanaku, Wari ja Sicán, Paracas, Nasca, Moche sekä Chimor, jotka ovat tulleet esille arkeologien kaivauksissa. Vain Chimorista on säilynyt perimätietoa.


title: Inkojen historia

text: Esimerkiksi teitä lienee Andeilla ollut ainakin 1000-luvulla eaa., ja kaupunkien rakennustaito kivestä opittiin jo viimeistään 500-luvulla. Tiwanaku ja Wari loivat suurvaltoja, joskaan ei niin suuria kuin inkavaltio.


title: Inkojen historia

text: Ei tiedetä mistä "ketšuakieltä" puhuneet inkat saapuivat Cuzcon alueelle Urubambajoen lähistöille. Varhainen maata viljelevä kyläkulttuuri levittäytyi tänne noin 1500 eaa. Cuzcon laaksoon ja jätti jälkensä muun muassa Marcavilleen. Eteläistä Chiripan kulttuuria hieman muistuttava Chanapata vaikutti alueella 800–300 eaa.. Qotacalla (500–900 jaa.) vaikutti täällä samoin kuin suurvalta Warin kulttuuri. Wari romahti kuitenkin noin 1000 jaa. Varhaiseen inkakulttuuriin liittyi Killke-keramiikka noin vuosina 900–1250.


title: Inkojen historia

text: Inkavaltakunta oli noin 1200-luvulla vain yksi vuoristoalueen lukuisista heimoista, joihin kuului muun muassa chachapoya, jonka rakentamia kyliä on löydetty vasta hiljattain. Inkojen kanssa kilpailivat Perun Andien vuoristoisella ylängöllä muun muassa mohinat, chankat ja huancat.


title: Inkojen historia

text: Rannikolla Chimorin valtakunta laajeni 1200-luvulta alkaen. Inkavaltakunta laajeni 1200–1440 vain hyvin hitaasti. Inkojen nopea laajeneminen alkoi vasta noin 1440-luvulla Pachacutecin aikana. Lopulta valtakunta ulottui kauas etelään Chilen halki ja pohjoisessa Ecuadorin yli.


title: Inkojen historia

text: Varhaisia inkahallitsijoita pidetään myyttisinä hallitsijoina, joista ei ole löytynyt historiallisista lähteistä. Inkojen ensimmäinen hallitsija oli perimätiedon mukaan Manco Capac, joka asettui Cuzcoon. Aluksi inkavaltio oli vain yksi kylä, sitten ehkä muutama kylä. 1300-luvulla neljäs inkahallitsija Mayta Capac alkoi laajentaa valtakuntaa. Myös 1300-luvulla hallinnut Capac Yupanqui laajensi inkavaltiota Cuzcon laakson ulkopuolelle. Näin inkat alkoivat levittäytyä Andien keskiosiin. Viracocha Inca, kahdeksas hallitsija, aloitti järjestelmällisen valtakunnan laajentamisen sijoittamalla varuskuntia valloitetuille alueille.


title: Inkojen historia

text: Voimakkain inkahallitsija oli Pachacútec (1438–n. 1471), ja myös hänen poikansa ja seuraajansa Túpac Inca Yupanqui oli suuri hallitsija. Pachacutec kukisti muun muassa huancat, ja aloitti suuria rakennustöitä Cuzcossa. Hän oli kova, määrätietoinen ja järjestelykykyinen hallitsija, joka loi Tawantinsuyun, inkavaltakunnan käsitteen. 1440-luvulla rakennettiin Cuzcoon suuri linnoitus.


title: Inkojen historia

text: Inkat valloittivat Cajamarcan pian ayamarca- ja cuyointiaanien alistamisen jälkeen. 1460-luvun hallitsijat Pachacutec ja hänen poikansa Túpac Inca Yupanqui valtasivat Quiton seudun, sitten Chimorin ja sen eteläpuoliset Chincan ja Chancayn. Valloitettujen kansojen johtajia surmattiin aluksi, mutta pian sen jälkeen alettiin johtajista kouluttaa inkoille uskollisia alamaisia. Muun muassa chinchoista tuli inkojen liittolaisia. 1471 Túpac Inca Yupanqui tuli valtaan. Sademetsään suunnattu sotaretki jouduttiin kääntämään kapinoivia lupaca- ja collaintiaaneja vastaan. Túpac Inca Yupanqui hyökkäsi pian nykyisen Boliviaan ja Chilen pohjoisosaan.


title: Inkojen historia

text: Túpac Inca Yupanqui seurasi Titu Cusi Hualpa eli Huayana Capac 1493. Tällöin Kristoffer Kolumbus oli jo saapunut Amerikkaan. Inkat ovat saattaneet tietää espanjalaisten tulosta Amerikkaan jo vuonna 1515, mutta oletettavasti viimeistään 1520-luvulla.


title: Inkojen historia

text: Huayana Capac valloitti alueita eteläisiltä Andeilta ja oleskeli enimmäkseen Pohjois-Perun ja Ecuadorin seuduilla taistellen vihamielisiä cañari-intiaaneja vastaan. Etelässä inkavaltion laajeneminen pysähtyi mapuche-intiaanien lujaan vastarintaan, samoin kuin sademetsissäkin.


title: Inkojen historia

text: Huayana Capac kasvatti valtakuntaa pohjoisessa hieman Ecuadorin ja Kolumbian rajalle asti. Inkavaltakunta oli nyt 4 000 km:n pituinen, ja sitä pitivät koossa muun muassa inkojen armeija ja hyvä tieverkosto. Francisco Pizarro liikkui Tyynenmeren rannikolla Tumbezissa ja Punan saarella jo Huayana Capacin eläessä. Huayana Capac kuoli 1528 isorokkoon tai tuhkarokkoon, jotka espanjalaiset toivat Amerikkaan ja jotka levisivät Andeille jo 1520-luvulla.


title: Inkojen historia

text: Huayana Capac halusi, että valtakunta jaetaan kahtia hänen kuolemansa jälkeen. Toisen puoliskon sai hänen vaimonsa synnyttämä Huascár, ja toisen jalkavaimon synnyttämä Atahuallpa. Huayana Capacin vaimo oli hänen sisarensa, koska inkahallitsijat avioituivat sisäsiittoisesti sisariensa kanssa, jotta jumalallisen inkaylimystön veri säilyisi puhtaana.


title: Inkojen historia

text: Sisällissota alkoi, kun Huascar jolle oli luvattu vain osa inkavaltiosta, julistautui kuninkaaksi. Perinteiden mukaanhan valta olisi kuulunut Atahuallpalle. Espanjalaiset väittivät myöhemmin, että Huascar olisi ollut laillinen kuningas, jolta Atahuallpa riisti vallan. Todellisuudessa selvää vallanperimystä ei ollut, ja poliittisesti voimakkain ehdokas saattoi vaatia valtaa itselleen. Sodassa Huascar kärsi monia tappioita ja lopulta Atahuallpa vangitsi Huascarin. Atahuallpa kosti Huascarille surmauttamalla tämän sukulaisia sekä virkamiehiä. Kosto ulotettiin jopa Túpac Incaan, jonka muumio kiskottiin pois haudasta.


title: Inkojen historia

text: Espanjalaiset konkistadorit valloittivat inkojen valtakunnan vuosina 1532–1533. Valloitusta johti Francisco Pizarro. Nimellisesti inkavaltakunta säilyi vielä vuoteen 1572 asti, jolloin Espanjan vuonna 1542 perustama Perun varakuningaskunta otti lopullisesti haltuunsa inkojen hallitseman alueen. Se merkitsi samalla myös Espanjan siirtomaavallan alkua Etelä-Amerikassa.Perun Andien muinaishistoria ulottuu kauas menneisyyteen. Monilla alueen kulttuuripiirteillä on reilusti yli 4000 vuotta pitkät perinteet, ja monet jokilaaksoista ovat olleet asuttuja yhtä kauan. Horisontti on suuri, yhtenäinen kulttuurialue mikä tarkoittaa laajaa valtiota. Välikausina esiintyi lukuisia pieniä paikalliskulttuureja, kun alue oli poliittisesti hajaantunut.


title: Lester James Peries

text: Lester James Peries (5. huhtikuuta 1919 – 29. huhtikuuta 2018) oli srilankalainen elokuvaohjaaja, -tuottaja ja -käsikirjoittaja. Hän ohjasi pitkällä urallaan 18 täyspitkää elokuvaa. Töiden joukossa on myös lyhytelokuvia ja dokumentteja. Peries oli ensimmäisiä tyyliltään srilankalaisia elokuvia tehnyt ohjaaja, ja häntä on kutsuttu myös Sri Lankan elokuvan isäksi.


title: Lester James Peries

text: Peries syntyi 1919 Colombossa katoliseen lääkäriperheeseen. Hän muutti vuonna 1947 Iso-Britanniaan, missä hän työskenteli kuuden vuoden ajan "The Times of Ceylonin" kirjeenvaihtajana. Hän teki Britanniassa useita lyhytelokuvia.


title: Lester James Peries

text: Peries palasi Sri Lankaan ja toimi siellä alkuun brittiläisen dokumentaristin Ralph Keenen johtamassa hallituksen elokuvayksikössä. Periesin ensimmäinen täyspitkäelokuva oli "Rekava". Antti Alanen kuvaa teoksessaan sitä omanlaisen srilankalaisen elokuvan avauksena. Peries sai Kultainen palmu -ehdokkuuden elokuvasta Cannesin elokuvajuhlilla 1957.


title: Lester James Peries

text: Vaikka "Rekava" saikin Cannesissa hyvän vastaanoton, se eikä seuraava elokuva "Sandesaya" eivät menestyneet taloudellisesti. Hän jatkoikin työtään toimittajana. Peries taisteli koko uransa ajan rahoituksen kanssa eikä tehnyt 50 vuotta kestäneen uransa aikana kuin 18 täyspitkää elokuvaa.


title: Lester James Peries

text: Peries pystyi 1960- ja 1970-luvulla työskentelemään säännöllisesti elokuvien parissa, sillä monet hänet teoksistaan olivat tuolloin taloudellisesti menestyneitä. Peries palasi 1990-luvulla ohjaajaksi oltuaan sivussa yli vuosikymmenen ajan. Hänen viimienen elokuvansa oli "Ammawarune" (2006).


title: Lester James Peries

text: Kasvaessaan Peries käytti kotikielenään englantia. Hän meni vuonna 1964 naimisiin elokuvaohjaaja Sumitra Periesin (o.s. Gunawardena) kanssa. Hänet palkittiin vuonna 2007 Sri Lankabhimanyalla. Hänestä tehtiin vuonna 1997 Ordre des Arts et des Lettres’n komentaja.


title: Raatekasvit

text: Raatekasvit ("Menyanthaceae") on kaksisirkkaisten "Asterales"-lahkon heimo. Heimoon kuuluu nelisenkymmentä ruoholajia. Kasveja esiintyy vesissä ja kosteikoissa kaikkialla maapallolla. Suomessa heimon kasveista esiintyvät raate ja lammikki.


title: Raatekasvit

text: Raatekasvit ovat vesi- tai suokasveja, joiden lehtiasento on kierteinen, toisinaan myös kaksirivinen. Joskus lehdet ovat sormiliuskaisia, joka tapauksessa ne ovat kourasuonisia. Lavan laidoissa on tavallisesti vettä erittäviä hydatodeja, ja lapa on nyhälaitainen. Lehtikanta on leveä ja ruoti enemmän tai vähemmän palteinen. Kukat ovat toisinaan heterostylisiä. Verhiö on tyveltään yhteenkasvanut, ja teriöliuskoissa on sivupalteet ja/tai ripsuja. Heteenponnet ovat nuolimaisia. Kukassa on mesiäinen. Sikiäin on enemmän tai vähemmän kehänpäällinen, ja vartalo toisinaan puuttuu. Luotti on kaksiliuskainen tai lusikkamainen. Siemenaiheet kiinnittyvät laitaistukoihin. Hedelmä on rakokota, harvoin marja ("Liparophyllum"). Siemeniä on paljon, ne ovat joskus karvaisia. Siemenessä on öljyinen ravintovarasto eli endospermi.


title: Raatekasvit

text: Raatekasvit kuuluvat Asterales-lahkon evoluutiopuussa kladiin, jossa ovat myös siniviuhkakasvit (Goodeniaceae), Calyceraceae ja asterikasvit (Asteraceae). Kladin kasveille on ominaista muun muassa ruohovartisuus, kukinnon päätekukkaisuus, päätekukan alapuolella olevat yksittäiset kukat ja viuhkomaiset osakukinnot, yhteen kasvanut teriö, teriöön kiinnittyvät heteet, yhdislehtinen ja kahdesta emilehdestä muodostunut sikiäin ja pitkä alkio, jossa ei ole endospermihaustorioita (imuelimiä).


title: Raatekasvit

text: Aikaisemmin raatekasvit vietiin katkerokasvien (Gentianaceae) yhteyteen, joihin nähden on kuitenkin kemiallisia eroja iridoidi-yhdisteissä. Cronquist (1981) sisällytti heimon Solanales-lahkoon. Vesielämään sopeutumisen vuoksi raatekasveilla ja lummekasveilla (Nymphaeaceae) on yhteistä: haarautuneet kivisolut (sklereidit) ja ilmakanavat.


title: Raatekasvit

text: Heimossa on viisi sukua ja noin 58 lajia, joista peräti 40 kuuluu lammikkeihin ("Nymphoides").


title: Raatekasvit

text: Raatekasvien viisi sukua ovat:


title: Patrik Bodén

text: Patrik Bodén (s. 30. kesäkuuta 1967 Fryksände) on entinen ruotsalainen keihäänheittäjä.


title: Patrik Bodén

text: Bodén pitää hallussaan Ruotsin keihäänheittoennätystä tuloksella 89,10 metriä, jonka hän heitti 24. maaliskuuta 1990 Austinissa. Tulos oli myös muutaman kuukauden maailmanennätys, ennen kuin Steve Backley heitti 2. heinäkuuta tuloksen 89,58. Hän saavutti myös Splitin EM-kisoista pronssia Backleyn ja Viktor Zaitsevin jälkeen.


title: Patrik Bodén

text: Hän edusti maataan kaksissa olympialaisissa: vuosina 1992 ja 2000, mutta jäi molemmilla kerroilla karsintaan. MM-kilpailuissa hän sijoittui kahdeksanneksi Tokiossa 1991 ja Stuttgartissa 1993 ja kahdenneksitoista Ateenassa 1997. Göteborgissa 1995 ja Sevillassa 1999 hän jäi karsintaan. Helsingin EM-kilpailuissa 1994 hän sijoittui neljänneksi ja Budapestin EM-kilpailuissa 1998 kahdenneksitoista.


title: Zwijndrecht

text: Zwijndrecht tarkoittaa seuraavia asioita:


title: Kastelli-talot

text: Kastelli-talot on yritys, joka valmistaa talopaketteja ja huviloita. Kastelli Group kuluu Harjavalta-konserniin, joka käsittää myös Puustelli Groupin ja Lapti Groupin. Kastelli on osallistunut valtakunnallisille Asuntomessuille yli 15 vuoden ajan. Kastelli on ollut Suomen ostetuin talopakettimerkki vuodesta 1994 alkaen. Huvilamallistoja Kastellilla on 13, talomallistoja enemmän.


title: Puustelli Group

text: Puustelli Group Oy:n tehtaat valmistavat keittiökalusteita tuotantolaitoksissaan Harjavallan Merstolassa. Puustelli Group Oy kuuluu Harjavalta-ryhmään, johon kuuluu myös Kastelli-talot ja Lapti Group. Yrityksen juuret ovat vuonna 1920 perustetussa "Harjavalta Osakeyhtiössä".


title: Puustelli Group

text: Vuonna 2010 Puustelli Group Oy:n liikevaihto oli noin 72 miljoonaa euroa ja henkilöstömäärä 262, joilla luvuilla se oli Suomen kolmanneksi suurin huonekaluvalmistaja Martelan ja Novartin jälkeen. Suomessa Puustelli Group Oy ja sen verkosto työllistää noin 1 400 henkilöä.


title: Explosions in the Sky

text: Explosions in the Sky on teksasilainen post-rock-yhtye, joka on tullut tunnetuksi tunteisiin vetoavasta musiikistaan, inspiroivista sävellyksistään, ja intensiivisistä live-esiintymisistään.


title: Explosions in the Sky

text: Yhtye perustettiin vuonna 1999, jolloin sen nimi oli vielä Breaker Morant. Nimi oli viittaus australialaiseen kansansankariin, Harry "Breaker" Morantiin. Explosions in the Skyn nykyinen nimi perustuu rumpali Chris Hraskyn kommenttiin kaupungilta kuuluneista ilotulituksista yhtyeen nauhoitettua ensimmäisen raitansa, "Remember Me as a Time of Dayn".


title: Explosions in the Sky

text: Explosions in the Skyllä ei ole laulajaa, joten sen kappaleet ovat lähes poikkeuksetta instrumentaalisia. Yhtyeen jäsenet ovat kommentoineet lauluelementin jättämistä pois Austin City Limitsin haastattelussa. Kitaristi Munaf Rayanin mukaan se ei yksinkertaisesti tuntunut heistä sopivalta, johon rumpali Chris Hrasky tarkensi perustelemalla, että Explosions in the Skyn jäsenet kuuntelivat perustamisensa aikoina muita instrumentaaliyhtyeitä. Tästä he saivat idean olla ilman keulakuvaa, jolloin kaikki jäsenet voivat osallistua paremmin kappaleiden tekoon.


title: Explosions in the Sky

text: Yhtyeen viimeisin levy, "Take Care, Take Care, Take Care" ilmestyi huhtikuussa 2011.


title: Ranskan avoin tennisturnaus 2007

text: Vuoden 2007 Ranskan avoin tennisturnaus pelattiin 27. toukokuuta – 10. kesäkuuta 2007 Pariisissa. Kaksinpelien puolustavat mestarit Rafael Nadal ja Justine Henin uusivat mestaruutensa.


title: Tantive IV

text: Tantive IV on kuvitteellinen avaruusalus George Lucasin "Tähtien sota" -elokuvissa. Vuoden 1977 alkuperäisessä "Tähtien sota" -elokuvassa (myöhemmältä nimeltään "Tähtien sota: Episodi IV – Uusi toivo") se oli ensimmäinen nähty alus ja Leia Organa oli siinä matkustajana.


title: Tantive IV

text: Aluksen ulkonäkö perustuu "Millennium Falconin" varhaisimpiin konsepteihin. Kun televisiosarjassa "Avaruusasema Alfa", jonka esitys alkoi vuonna 1975, esiintyi alus nimeltä Eagle Transporter, jonka ulkonäkö muistutti Industrial Light & Magicin kehittämää ulkonäköä "Falconille", mallintekijät suunnittelivat "Falconin" uudelleen ja sovelsivat edellisen suunnittelun "Tantive IV:lle" kutistamalla mallia sekä siirtämällä ylisuuria osia ja ohjaamon. Tämä selittää myös aluksen 194 senttimetriä pitkän pienoismallin monimutkaisuuden, mikä olisi ollut tarpeen "Falconin" kuvailemisessa. Aluksen nimi paljastettiin alun perin National Public Radion radiokunnelmassa "Uudelle toivolle" vuonna 1981 "Tähtien sodan" nykyinen virallinen verkkosivusto kuvailee sitä Alderaanin risteilijäksi (Verkkolinkki).


title: Tantive IV

text: "Uudessa toivossa" Leia Organa salakuljettaa tässä aluksessa Imperiumilta varastettuja Kuolemantähden piirustuksia ja aikoo matkustaa Tatooinelle pyytämään Obi-Wan Kenobia auttamaan Kapinaliittoa taistelussa Imperiumia vastaan. Mutta matkan aikana Imperiumin tähtihävittäjä seuraa heitä planeetan ylle. Aluksen joutuessa kaapatuksi, Leia piilottaa piirustukset R2-D2:n sisään ja käskee tätä viemään ne Kenobille. R2-D2:n ja C-3PO:n paettua alukselta pelastuskapselissa Tatooinen pinnalle, Imperiumin iskujoukot ja Darth Vader astuvat sisään alukseen. Vader kuristaa kapteeni Raymus Antillesin hengiltä ja ottaa aluksen muun miehistön sekä Leian vangiksi.


title: Tantive IV

text: Samanlaisia corellialaisia korvetteja käytettiin Endorin taistelussa elokuvassa "Jedin paluu". Ja elokuvassa "", nuorempi Antilles toimi kapteenina samankaltaisella aluksella nimeltä "Sundered Heart". Näitä aluksia esiintyi myös videopeleissä, kuten "X-Wing" -simulaattoripelisarjassa sekä "" -strategiapelissä.


title: Pappilan hätävara

text:
Pappilan hätävara on jälkiruoka. Se valmistetaan sekoittamalla leivonnaisten, esimerkiksi pullan tai keksien murusia, puolukkahilloa sekä kermavaahtoa keskenään.
Perinteinen vanhan ajan pappilan hätävara perustui niin sanottuun leipäkeittoon eli vanhoja leipiä ei heitetty pois, vaan niistä tehtiin hätävararuoka, joka välttämättä ei ollut jälkiruokaa. Nykykehitykset eivät siis ole perinteisen pappilan hätävaraan perustuvia. Sodanajan pappilan hätävaraan ei ollut viisasta käyttää kermaa ja siitä tehtyä kermavaahtoa, koska sille oli tärkeämpääkin käyttöä.


title: Gyula Lóránt

text: Gyula Lóránt (6. helmikuuta 1923 – 31. toukokuuta 1981) oli unkarilainen jalkapalloilija ja jalkapallovalmentaja. Hän pelasi vuosina 1949–1955 Unkarin jalkapallomaajoukkueessa, joka muun muassa voitti kultaa Helsingin kesäolympialaisissa 1952. Lóránt kuului niin sanottuun Unkarin Kultaiseen joukkueeseen, joka menestyi pelikentillä 1950-luvulla.


title: Gyula Lóránt

text: Lóránt aloitti pelaajauransa juniorijoukkue Kõszeg SE:ssä, josta siirtyi sotavuonna 1942 Szombathelyyn. Läpimurtonsa pelaajana hän teki 1940-luvun lopussa Vasas SC:ssä, jossa pelasi tuolloin myös László Kubala. Kun Unkarista tuli vuonna 1949 kommunistinen valtio, yritti Lóránt monien muiden pelaajien kanssa paeta länteen, mutta epäonnistui ja vangittiin.


title: Gyula Lóránt

text: Lóránt vapautettiin Unkarin maajoukkueen päävalmentajan Gusztáv Sebesin vaatimuksista ja näin Lóránt jatkoi pelaajauraansa seuratasolla Vasasissa. Maajoukkueessa hän debytoi lokakuussa 1949 ottelussa Itävaltaa vastaan. Sebes itse oli taannut Unkarin johdolle, ettei Lóránt loikkaa länteen Wienistä. Hän esiintyikin ottelussa edukseen Unkarin voittaessa 4–3. Vuonna 1951 Lóránt siirtyi Budapest Honvédiin, jossa voitti kolme Unkarin mestaruutta.


title: Gyula Lóránt

text:
Kultaisen joukkueen osana Lóránt juhli Unkarin paidassa olympiakultaa, Keski-Euroopan Cupin voittoa sekä MM-hopeaa, kunnes lopetti 1955. Seuratasolla hän siirtyi 1956 Honvédista Budapest Spartacukseen ja lopetti pelaajauransa 1957 Váci Vasasissa.
Pelaajauransa jälkeen Lóránt jatkoi jalkapallon parissa valmentajana tehden pitkän uran eri puolilla Eurooppaa. Hän aloitti Budapest Honvédin päävalmentajana 1962. Hän siirtyi Saksaan vuonna 1964 valmentaen ensin SV Rheydtiä ja vuodesta 1965 alkaen Bundesliigassa pelaavaa 1. FC Kaiserslauternia. Hänen johdollaan seura sijoittui kaudella 1966–1967 parhaimmillaan viidenneksi. Lóránt siirtyi Kaiserslauternista MSV Duisburgiin, mutta palasi takaisin jo kesällä 1969. Toinen pesti päättyi potkuihin maaliskuussa 1971.


title: Gyula Lóránt

text: Kaiserslauternista Lóránt siirtyi 1. FC Kölniin ja valmensi Saksassa myös Kickers Offenbachia sekä Freiburger FC:tä. Vuonna 1974 hänestä tuli kreikkalaisen PAOK Thessalonikin päävalmentaja. Menestystä Kreikassa tuli ja keväällä 1976 PAOK juhli historiansa ensimmäistä Kreikan mestaruutta. Mestaruuskauden jälkeen Lóránt palasi Saksaan, mutta pesti Eintracht Frankfurtissa jäi lyhyeksi.


title: Gyula Lóránt

text: Joulukuussa 1977 Lórántista tuli FC Bayern Münchenin päävalmentaja. Unkarilainen ei kuitenkaan onnistunut tyydyttämään menestykseen tottuneen seuran johtoa ja kannattajia saaden potkut helmikuussa 1979. Tämän jälkeen hän valmensi lyhyen aikaa FC Schalkea, kunnes palasi 1980 PAOKin päävalmentajaksi. Hänen toinen pestinsä kreikkalaisseurassa päättyi dramaattisesti, kun hän sai 31. toukokuuta 1981 ottelussa Olympiakosta vastaan sydänkohtauksen ja kuoli kesken ottelun 58-vuotiaana.


title: High Speed 1

text: High Speed 1 (lyh. HS1, ent. Channel Tunnel Rail Link) on Lontoon St Pancrasin ja Kanaalin tunnelin suun välinen suurnopeusrata. Rata avattiin liikenteelle kahdessa osassa: ensimmäinen 28. syyskuuta 2003 ja toinen osa 14. joulukuuta 2007.


title: High Speed 1

text: Kanaalin tunnelin ja Pariisin välille avattiin suurnopeuslinja, LGV Nord, vuonna 1994. Samantyyppinen suurnopeusrata avattiin myös Lillen ja Brysselin välille vuonna 1997.


title: High Speed 1

text: Eurostar-junat saattoivat ajaa näillä osuuksilla 300 kilometriä tunnissa, mutta Englannin puolella ne joutuivat käyttämään tavallista rataa hiljaisemmilla nopeuksilla. Koska paikallisliikenne kulki samoja raiteita, siitä aiheutui paljon myöhästymisiä eikä vuoroja voinut ajaa yhtä usein kuin nykyään.


title: High Speed 1

text: Alkuperäisen suunnitelman mukaan Channel Tunnel Rail Link olisi tullut Lontooseen kaakosta ja sen pääteasema olisi sijainnut maan alla lähellä King's Crossin rautatieasemaa. Toteutuneen suunnitelman mukaan rata linjattiin idästä kohti Lontoota. Tämä avasi mahdollisuuden käyttää hiljentynyttä St Pancrasin asemaa terminaalina, josta olisi myös yhteys North London Linelle. Idea yhteydestä sille kuitenkin hyllytettiin myöhemmin.


title: High Speed 1

text: Alkujaan rata piti rakentaa yhtenä kokonaisuutena, mutta vuonna 1998 hanke ajautui taloudellisiin vaikeuksiin. Tämän seurauksena se jaettiin kahteen osaan.


title: High Speed 1

text: Radan ensimmäinen 74 kilometriä pitkä osuus Kanaalin tunnelilta Fawkham Junctioniin lähellä Ebbsfleetin asemaa Kentissä otettiin käyttöön 28. syyskuuta 2003. Suurin osa tästä osuudesta kulkee moottoriteiden M2 ja M20 vieressä. Osuuden turvallisuustesteissä 30. heinäkuuta Eurostar kulki parhaimmillaan 334,7 km/h, joka oli Ison-Britannian raideliikenteen nopeusennätys .


title: High Speed 1

text: Toinen, 39,4-kilometrinen osuus avattiin 14. joulukuuta 2007. Etelästä tullessa Ebbsfleetin jälkeen rata menee Thames-joen alitse 2,5 kilometriä pitkässä tunnelissa. Kuljettuaan noin kymmenen kilometriä Lontoon esikaupunkien reunoilla rata menee kahteen yhteensä noin 19 kilometriä pitkään tunneliin. Sen katkaisee kilometrin mittainen osuus Stratfordissa, jossa sijaitseva asema avataan helmikuussa 2009. Asemalta on myös raideyhteys North Polen varikolle. Tunneli päättyy St Pancrasin aseman pohjoispuolelle.


title: High Speed 1

text: Rata lyhensi matka-aikoja Ranskasta ja Belgiasta noin 40 minuutilla. Pariisista Lontooseen matka kestää nykyisin kaksi tuntia 15 minuuttia.


title: High Speed 1

text: Vuoden 2012 kesäolympialaisten aikaan radalla tulee kulkemaan Southeasternin liikennöimä Olympic Javelin -suurnopeusjuna.


title: Metta

text: Nimi Metta tulee todennäköisesti nimestä Matilda. Näin ollen nimipäivää vietetään 20. heinäkuuta. Metta on vanha lappalainen nimi. Se kiertää joissain suvuissa äidiltä tytölle. Metta-nimisiä on Suomessa tällä hetkellä noin 20–25, eli se on harvinainen nimi Suomessa. Samankaltaisia nimiä ovat Merita ja Mette.


title: Azura Skye

text: Azura Skye, alk. Azura Dawn Storozynski (s. 8. marraskuuta 1981, Northridge, Los Angeles, Kalifornia) on yhdysvaltalainen näyttelijä. Hänet tunnetaan parhaiten rooleistaan televisiosarjoista "Zoe, Duncan, Jack and Jane" (1999–2000) ja "Buffy, vampyyrintappaja" (1997–2003).


title: Azura Skye

text: Skyen tunnetuimpiin rooleihin kuuluu kenties Janen rooli televisiosarjassa "Zoe, Duncan, Jack and Jane". Sarja alkoi vuonna 1999 ja päättyi vuotta myöhemmin vuonna 2000 kahden tuotantokauden ja 26 jakson jälkeen. Toisella tuotantokaudella sarjan nimeksi vaihdettiin lyhyempi "Zoe...". Skyen lisäksi muissa nimirooleissa näyttelivät muun muassa Michael Rosenbaum ja Selma Blair.


title: Azura Skye

text: Vuonna 2002 Skye vieraili "Buffy, vampyyrintappaja" -sarjassa sen seitsemännellä ja viimeiseksi jääneellä tuotantokaudella yhteensä kaksi kertaa. Hän vieraili Cassie Newtonina ensi kertaa kauden neljännessä jaksossa "Avun tarpeessa", ja seuraavan kerran hän esiintyi kauden seitsemännessä jaksossa "Pahan pauloissa" tällä kertaa Ensimmäisen pahan roolissa. Hänen ei alun perin ollut määrä esiintyä jälkimmäisessä jaksossa vaan Taraa näytelleen Amber Bensonin oli määrä palata jakson ajaksi sarjaan. Benson oli kuitenkin haluton kuvaamaan Taraa pahana eikä halunnut palata rooliin, minkä vuoksi Cassien hahmo otettiin vielä kerran mukaan sarjaan.


title: Azura Skye

text: Skye on vieraillut lukuisissa televisiosarjoissa ja esiintynyt useissa elokuvissa. Hän on vieraillut muun muassa televisiosarjassa "" vuosina 2003–2005 yhteensä neljän jakson verran. Hänen muihin televisiovierailunsa kuuluvat muun muassa sarjat "House", "Bones" ja "Aavekuiskaaja". Skye on esiintynyt muun muassa elokuvissa "28 päivää" (2000), "Red Dragon" (2002), "Carolina" (2003) ja "One Missed Call" (2008). Hänen uusimman elokuvansa "Like Moles, Like Rats" on määrä ilmestyä vuonna 2008.


title: Zwijndrecht (Alankomaat)

text: Zwijndrecht on kunta ja kaupunki Alankomaissa Etelä-Hollannin provinssissa. Asukkaita kaupungissa on 44 445 (1.1.2011) ja väestötiheys on 2 184 as./km². Kunnan pinta-ala on 22,77 neliökilometriä, josta vettä on 2,43 km². Kunnan pormestari on Antoin Scholten.


title: Zwijndrecht (Alankomaat)

text: Zwijndrecht sijaitsee IJsselmonden saaren eteläosassa, Oude Maas, Beneden-Merwede ja Noord-jokien yhtymäkohdassa. Zwijndrechtin naapurikunnat ovat Ridderkerk pohjoisessa, Hendrik-Ido-Ambacht koillisessa, Papendrecht idässä, Dordrecht kaakossa, Binnenmaas lounaassa ja Barendrecht luoteessa.


title: Zwijndrecht (Alankomaat)

text: Zwijndrechtin ystävyyskaupungit ovat Saksassa Norderstedt, Slovakiassa Poprad ja Belgiassa Zwijndrecht.


title: Zwijndrecht (Alankomaat)

text: Nimi Zwijndrecht on yhdistelmä kahdesta länsifrankkilaisesta sanasta, "zwin" ja "drecht". "Zwin" on käännettävissä sanaksi ”vuorovedet” ja "drecht" puolestaan sanaksi ”ylityspaikka”. Sana Zwijndrecht tarkoittaa siis ”vuorovesiä, jotka voi ylittää.” Tämä nimitys juontuu siitä, että aikoinaan Zwijndrecht oli matalan vuoroveden aikana yhteydessä Dordrechtiin. Kun vuorovesi jälleen nousi, olivat nämä kaksi paikkakuntaa jälleen erillään. Alun perin nimi ”Zwijndrecht” tarkoitti koko Oostendamin ja Heerjansdamin välillä sijaitsevaa, Waal-, Oude Maas-, Noord- ja Pelster-jokien rajaamaa Zwijndrechtin polderia. Nykyisen Zwijndrechtin alueella aikoinaan asuneet ihmiset patosivat alueen tulvien varalta jo keskiajalla.


title: Zwijndrecht (Alankomaat)

text: Zwijndrechtin polderi () liittyy läheisesti nykyiseenkin Zwijndrechtin kuntaan. Ensimmäistä kertaa nimi ”Zwijndrechtse waard” mainitaan vuodelta 1006 peräisin olevassa piispa Anstridin lahjakirjeessä. Vuonna 1322 aluetta koetteli tulva, joka vaati myös ihmishenkien menetyksiä. Tämän jälkeen Willem III päätti alkaa kehittämään suunnitelmia alueen patoamiseksi. Hän lupasi tammikuussa 1331 polderin osien patoajille omistusoikeuksia osiin polderista. Sittemmin polderi saatiin padotuksi ja ensimmäinen kirkko valmistui Rijsoordiin. Noin vuoden 1395 tienoilla kirkot rakennettiin myös Heer Oudelands Ambachtiin, Heerjansdamiin, Kijfhoekiin ja Hendrik Ido Ambachtiin. Myöhemmin valmistui vielä Schobbelands Ambachtin kirkko.


title: Zwijndrecht (Alankomaat)

text: Zwijndrecht sai virallisen ”kunnan” aseman vuonna 1833. Vuonna 1855 Meerdervoort yhdistyi Zwijndrechtiin. Vuonna 1857 Kijfhoek ja Heer Oudelands Ambacht yhdistyivät Groote Lindtin kanssa. Vuonna 1881 Groote Lindtkin yhdistyi Zwijndrechtiin. Heerjansdam yhdistyi kuntaan vasta 1. tammikuuta 2003. Ensimmäinen maininta Heerjansdamista on vuodelta 1323.


title: Zwijndrecht (Alankomaat)

text: Zwijndrechtin alueen asukkaat ovat elättäneet itsensä vuosisatojen ajan muun muassa kalastuksella sekä maanviljelyllä. Suunnilleen 1900-luvun alkupuolella kunnassa tuotettuja vihanneksia alettiin viedä Saksaan ja Englantiin. 1800-luvun puolivälissä Zwijndrechtiin perustettiin muun muassa olutpanimo ja lasi- ja suklaatehdas. Noin vuonna 1900 kuntaa avattiin kemikaalitehtaita ja 1900-luvun aikana kunnan teollisuus kasvoi nopeasti.


title: Kanneviskaali

text: Kanneviskaali oli erityissyyttäjänä toimiva hovioikeuden virkamies 1990-luvun alkuun asti. Virkaan vaadittiin oikeustieteen kandidaatin tutkinto. Lisäksi kanneviskaalilla täytyi olla kokemusta tuomarin tehtävistä.


title: Kanneviskaali

text: Kanneviskaalin tehtävänä oli valvoa alioikeuksien, eli kihlakunnanoikeuksien ja raastuvanoikeuksien toiminnan lainmukaisuutta.


title: Kanneviskaali

text: Kanneviskaali toimi syyttäjänä jutuissa, jotka ensimmäisenä asteena käsiteltiin hovioikeudessa. Näitä olivat mm. alituomarien virkarikosasiat.


title: Kanneviskaali

text: Kanneviskaaleista luovuttiin alioikeusuudistuksen yhteydessä. Hovioikeudessa on nykyisin tarkastusviskaaleja, jotka ovat hovioikeuden esittelijöitä, joiden tehtäväksi on annettu käräjäoikeuden toiminnan valvonta. Tarkastusviskaali ei ole erityinen virka vaan tehtävä annetaan määräajaksi jollekin hovioikeuden viskaalille.


title: Kanneviskaali

text: Syyttäjäntehtävissä hovioikeuden ensisasteen jutuissa toimivat nykyisin valtionsyyttäjät.


title: Live at the Fillmore East (Neil Youngin albumi)

text: Live at the Fillmore East on Neil Youngin ja Crazy Horsen vuonna 2006 julkaistu livealbumi. Young ja Crazy Horse tekivät helmi- ja maaliskuussa vuonna 1970 konserttikiertueen Yhdysvalloissa tukeakseen albumia "Everybody Knows This Is Nowhere". Albumi sisältää 6. ja 7. maaliskuuta tältä kiertueelta nauhoitettuja esityksiä. Kiertue oli Youngin ja Crazy Horsen viimeinen, jolla oli mukana kitaristi Danny Whitten. Mukana oli myös Jack Nitzsche Crazy Horsen virallisena jäsenenä.


text: Kappaleet "Everybody Knows This is Nowhere", "Down by the River" ja "Cowgirl in the Sand" ovat albumilta "Everybody Knows This Is Nowhere". Live-esitys kappaleesta "Come on Baby Let's Go Downtown" on julkaistu aiemmin Youngin vuonna 1975 ilmestyneellä albumilla "Tonight's the Night" ja studioversio vuonna 1971 Crazy Horsen ensialbumilla "Crazy Horse". Kaksi kappaleista julkaistiin vasta vuosia konsertin jälkeen. "Winterlong" ilmestyi kokoelma-albumilla "Decade" vuonna 1977 ja "Wonderin" albumilla "Everybody's Rockin'" vuonna 1983.


text: Kaikki kappaleet Neil Youngin ellei toisin mainittu.


title: Muodin huipulle

text: Muodin huipulle ("Project Runway") on huippumalli Heidi Klumin juontama yhdysvaltalainen tositelevisio-ohjelma, jossa 12–16 muotisuunnittelijaa kilpailee asukokonaisuuksia suunnittelemalla kilpailun voitoista: 100 000 dollarin apurahasta oman malliston luomiseksi ja kokonaisesta muotinäytöksestä New Yorkin muotiviikolla.


title: Muodin huipulle

text: Joka viikko kilpailijat saavat uuden tehtävän. Heidän on suoriuduttava tehtävästä määrätyn ajan sisällä, yleensä päivässä tai kahdessa. Kun he ovat valmistaneet vaateluomuksensa, ne esitellään tavallisesti kilpailijoiden valitsemien mallien päällä. Tuomarit arvostelevat asut: parhaimman asun tehnyt voittaa tehtävän ja saa kilpailun alkuvaiheilla koskemattomuuden seuraavan jaksoon, sekä toisinaan jonkin palkinnon, kuten artikkelin johonkin muotilehteen tai suunnittelemansa asun myyntiin. Huonoimman asun tehnyt suunnittelija pudotetaan kisasta. Kauden finaali järjestetään New Yorkin arvostetuilla Olympus-muotiviikoilla, joille finalistit tekevät omat mallistot.


title: Muodin huipulle

text: Sarjasta on valmistettu myös suomalainen versio, jonka ensimmäinen kausi nähtiin MTV3:lla ja Subilla syksyllä 2009. Ohjelman vetäjänä toimi Minna Cheung ja muotisuunnittelijoiden mentorina Jaakko Selin. Ensimmäisen suomalaisen "Muodin huipulle" -kilpailun voitti Katri Niskanen. Toisella tuotantokaudella ohjelmaa juonsi Nora Vilva ja suunnittelijoiden mentorina toimi muotisuunnittelija Janne Renvall. Selin puolestaan jatkoi vakiotuomarina. Toisen tuotantokauden voittajaksi valittiin Linda Sipilä.


title: Yhdysvaltain kauppalaivasto

text: Yhdysvaltain kauppalaivasto () käsittää Yhdysvaltain yksityisomistuksessa olevat kauppalaivat. Sen tehtävänä on rahdin ja matkustajien kuljetus. Sota-aikana se on laivaston alaisuudessa ja sitä käytetään joukkojen ja tarvikkeiden kuljettamiseen kriisialueille. Vuonna 2006 sillä oli palveluksessaan 69 000 henkilöä ja 465 laivaa.


title: Yhdysvaltain kauppalaivasto

text: Yhdysvaltain vapaussodassa merirosvot häiritsivät brittien huoltoyhteyksiä Yhdysvaltain itärannikolla ja valtamerellä. Toisessa maailmansodassa Yhdysvaltain kauppalaivasto menetti 733 alusta ja 8 651 merimiestä.


title: Yhdysvaltain kauppalaivasto

text: Kansainvälinen merenkulkujärjestön jäsenenä Yhdysvallat on mukana useissa merenkulkua säätelevissä sopimuksissa.


title: Arthur Aspelin

text: Gustaf Arthur Aspelin (2. helmikuuta 1868 Lestijärvi – 22. syyskuuta 1949 Raahe) oli varatuomari ja suomalainen kansanedustaja. Hän oli ammatiltaan everstiluutnantti evp. Arthur Aspelin kirjoitti ylioppilaaksi 1886 ja suoritti kameraalitutkinnon 1891. Hänet valittiin kansanedustajaksi Edistyspuolueesta Lapinmaan vaalipiirissä. Kansanedustajana hän oli 5. syyskuuta 1922 – 3. huhtikuuta 1924. Aspelin oli kulkulaitosvaliokunnan, perustuslakivaliokunnan ja sotilasasiainvaliokunnan jäsen. Hän työskenteli kansanedustajana 5.9.1922 – 30.4.1924.


title: Nigel Bruce

text: Nigel Bruce (4. helmikuuta 1895 Ensenada, Baja California, Meksiko – 8. lokakuuta 1953 Santa Monica, Kalifornia, Yhdysvallat) oli brittinäyttelijä, joka muistetaan parhaiten tohtori Watsonin roolista monissa Sherlock Holmes elokuvissa ja radiokuunnelmissa.


title: Nigel Bruce

text: Bruce syntyi Ensenadassa, Meksikossa hänen vanhempiensa ollessa siellä lomamatkalla. Ensimmäisen maailmansodan aikana hän palveli luutnanttina Ranskassa ja haavoittui vaikeasti 1915 saatuaan 11 luotia vasempaan jalkaansa Cambraissa.


title: Nigel Bruce

text: Elokuvauransa aikana Bruce esiintyi 78 elokuvassa, muun muassa Alfred Hitchcockin elokuvissa Rebekka (1940) ja Vaarallisia valheita (1941).


title: Nigel Bruce

text: Brucen tunnetuin roolihahmo oli Sherlock Holmesin aisapari tohtori John Watson. Tätä roolia hän esitti 14 elokuvassa ja yli 200 radiokuunnelmassa vuosien 1939–1946 välillä Basil Rathbonen esittäessä Sherlock Holmesia. Vuosien 1946–1947 radiokuunnelmissa Sherlock Holmesia esitti Tom Conway.


title: Nigel Bruce

text: Nigel Bruce kuoli sydänkohtaukseen 1953.


title: Jeremy Brett

text:
Jeremy Brett (oik. Peter Jeremy William Huggins, 3. marraskuuta 1933 Berkswell, Warwickshire, Englanti – 12. syyskuuta 1995 Lontoo, Englanti) oli englantilainen näyttelijä. Uransa aikana hän esiintyi useissa televisiosarjoissa ja elokuvissa. Hänen tunnetuin roolinsa oli Sherlock Holmes Tv-sarjassa "Sherlock Holmesin seikkailut".
Hän on esiintynyt myös mm. My Fair Ladyn elokuvaversiossa ja "Macbethin" ja "Dorian Grayn muotokuvan" televisioversioissa.


title: Jeremy Brett

text: Brett opiskeli nuorena Eton Collegessa ja Central School of Speech and Dramassa, Lontoossa. Hän avioitui näyttelijä Anna Masseyn kanssa vuonna 1958. Heille syntyi poika David Huggins vuonna 1959, mutta pari erosi vuonna 1962. Brett avioitui toisen kerran vuonna 1977 Joan Wilsonin kanssa. Wilson kuoli syöpään vuonna 1985. Brett kuoli sydänkohtaukseen 61-vuotiaana vuonna 1995.


title: Those Who Tell the Truth Shall Die, Those Who Tell the Truth Shall Live Forever

text: Those Who Tell The Truth Shall Die, Those Who Tell The Truth Shall Live Forever on teksasilaisen post-rock-yhtye Explosions in the Skyn toinen kokopitkä albumi. Se sisältää kuusi raitaa, jotka on jaettu kansilehtisessä kuvattuun kahteen osioon; ensimmäiset kolme kuuluvat "Die" -puolelle, ja toiset kolme "Live Forever" -puolelle. Albumin nimi viittaa tähän jakoon.


text: Albumin ulkoasu on David Loganin käsialaa. Se perustuu The Angel of Monsiin, ensimmäiseen maailmansotaan sijoittuvaan legendaan Monsin taistelussa brittisotilaita suojanneesta enkelistä.


text: Albumin julkaisun paikkeilla syntyi keskustelua sen viittauksista syyskuun 11. päivän terrori-iskuihin. Se julkaistiin vain muutamia päiviä ennen tapahtumaa, ja sen kannessa olevat lauseet ""This plane will crash tomorrow"" ("Tämä kone törmää huomenna") ja ""Help us stay alive"" ("Auta meitä pysymään hengissä") voitaisiin tulkita asiaan liittyviksi. Viittaukset ovat tietysti sattumaa.


text: Levyn raita "Have You Passed Through This Night?" on yksi harvoista yhtyeen kappaleista, jolla on sanoja. Kappaleella on sample sotaelokuvasta "Veteen piirretty viiva".


title: Nikita Krjukov

text: Nikita Valerjevitš Krjukov () (s. 30. toukokuuta 1985) on venäläinen maastohiihtäjä, joka on erikoistunut sprinttiin. Hän on olympiavoittaja ja kolminkertainen maailmanmestari.


title: Nikita Krjukov

text:
Krjukov sijoittui Liberecin MM-kilpailuissa 2009 parisprintissä neljänneksi. Vancouverin olympialaisissa 2010 hän voitti perinteisen sprintissä kultaa. Oslon MM-kilpailuissa 2011 hän sai Aleksandr Panžinskin kanssa pronssia parisprintissä. Hän voitti maailmanmestaruuden perinteisen hiihtotavan sprintissä Val di Fiemmessä 2013. Krjukov voitti maailmanmestaruuden Val di Fiemmessä myös parisprintistä. Hänen parinaan hiihti Aleksei Petuhov. Sotšin olympialaisissa 2014 hän saavutti perinteisen hiihtotavan parisprintissä hopeaa (joka suoritus myöhemmin hylättiin) Maksim Vylegžaninin kanssa ja sijoittui vapaan hiihtotavan sprintissä 13:nneksi. Falunin MM-kilpailuissa 2015 hän sai Aleksei Petuhovin kanssa hopeaa vapaan hiihtotavan parisprintissä ja oli perinteisen hiihtotavan sprintissä neljäs.
Lahden MM-hiihdoissa 2017 hän saavutti yhdessä Sergei Ustjugovin kanssa kultaa perinteisellä hiihdetystä parisprintistä.


title: Nikita Krjukov

text: Krjukov menetti Sotshin olympialaisten parisprintin hopeamitalin, kun hänen parinsa Maxim Vylegzanin jäi kiinni jo aiemmin dopingista. Vuoden 2017 joulukuussa myös Krjukov jäi kiinni dopingista ja hän sai elinikäisen kilpailukiellon olympialaisiin.


title: Nikita Krjukov

text: Maailmancupissa Krjukov on kilpaillut kaudesta 2006–2007 lähtien. Hän sijoittui ensimmäisen kerran kymmenen parhaan joukkoon oltuaan viides perinteisen hiihtotavan sprintissä Kuusamossa joulukuussa 2007. Hän sijoittui kolmanneksi perinteisen tyylin sprintissä Kuusamossa marraskuussa 2009 ja Otepäässä tammikuussa 2010 sekä vapaan tyylin sprintissä Rybinskissä tammikuussa 2010. Hän voitti perinteisen tyylin sprinttikilpailun maailmancupin finaalitapahtumassa Tukholmassa 17. maaliskuuta 2010. Kaudella 2010–2011 hän oli kolmas Otepään perinteisen hiihtotavan sprintissä.


title: Nikita Krjukov

text: Kaudella 2011–2012 Krjukov sijoittui toiseksi perinteisen hiihtotavan sprintissä Kuusamon maailmancupin avaustapahtumassa ja kolmanneksi perinteisen sprintissä Lahdessa. Tour de Skillä hän voitti Oberstdorfin perinteisen hiihtotavan sprintin. Kaudella 2012–2013 hän voitti Ruka triplan sprinttikilpailun. Canmoren vapaan ja Drammenin perinteisen sprinteissä hän oli kolmas. Sprintticupissa hän sijoittui kolmanneksi. Kaudella 2013–2014 Krjukov voitti Asiagon perinteisen hiihtotavan sprintin ja Nové Měston perinteisen hiihtotavan parisprintin Maksim Vylegžaninin kanssa. Sprintticupissa hän oli viides. Helmikuussa 2016 hän voitti perinteisen hiihtotavan sprintin Tukholmassa.


title: Nikita Krjukov

text: Krjukov voitti hopeaa maansa mestaruuskilpailuista perinteisen tyylin sprintissä Syktyvkarissa 2007. Vuotta myöhemmin hän voitti sprintissä mestaruuden, tällä kertaa vapaalla tyylillä – kisat järjestettiin niin ikään Syktyvkarissa. Vuonna 2009 hän sai hopeaa perinteisen sprintissä. Hän voitti Venäjän-mestaruuden perinteisen hiihtotavan sprinttikilpailussa Tjumenissa 2011 ja Syktyvkarissa 2013.


title: Beyond Good & Evil (videopeli)

text: Beyond Good & Evil on Ubisoftin kehittämä toimintaseikkailupeli, jonka se julkaisi GameCubelle, Microsoft Windowsille, PlayStation 2:lle ja Xboxille vuonna 2003. Tarinan päähahmo on tutkiva journalisti Jade, joka toimii vastarintaliikkeen jäsenenä. Liikkeen tarkoituksena on paljastaa planeettaa uhkaava aliensalaliitto. Pelaaminen koostuu pulmien ratkonnasta, taistelusta ja valokuvien ottamisesta.


title: Beyond Good & Evil (videopeli)

text: Pelistä on julkaistu Full HD -versio PlayStation Network ja Xbox Live Arcade -verkkopalveluissa vuonna 2011. Uutta versiota varten pelin hahmomalleja, tekstuureja ja soundtrackia parannettiin. Peli on julkaistu uudestaan myös muun muassa Steam-palvelussa.


title: Beyond Good & Evil (videopeli)

text: Pelin luoja Michel Ancel suunnitteli "Beyond Good & Evilin" olevan ensimmäinen osa trilogiasta. Vaikka peli sai kriitikoilta hyvän vastaanoton, se ei menestynyt kaupallisesti. Vuonna 2008 pelille ilmoitettiin olevan kehitteillä jatko-osa "Beyond Good & Evil 2", jota on esitelty E3 2017 tapahtumassa.


title: Beyond Good & Evil (videopeli)

text: "Beyond Good & Evil" on saanut vaikutteita useista genreistä. Päähenkilö Jade käyttää aseenaan Daï-jo-keppiä taisteluissa. Joskus taisteluissa on apuna myös Pey'J-niminen sika tai Double-H-niminen IRIS-vastarintaliikkeen agentti. Jadella on lisäksi mukanaan kamera, jolla voi valokuvata esimerkiksi esineitä ja eläimiä.


title: Beyond Good & Evil (videopeli)

text: "Beyond Good & Evil" sijoittuu kuvitteelliselle Hillys-planeetalle.


title: Beyond Good & Evil (videopeli)

text: Jade-pelimoottori kehitettiin alun perin nimenomaan "Beyond Good & Evilia" varten.


title: Rajajääkäripataljoona 4

text: Rajajääkäripataljoona 4 (RjP 4) oli Suomen maavoimien rajamiehistä koottu pataljoona jatkosodassa. Se perustettiin Syvärillä 4. joulukuuta 1941. Pataljoona kunnostautui viivytys- ja torjuntataistelussa vetäytymisvaiheen aikana ja se lakkautettiin 27. marraskuuta 1944, jolloin vakinaisessa palveluksessa olleet rajamiehet siirrettiin rajanvartiointi tehtäviin uudelle rajalle ja reserviläiset kotiutettiin.


title: Rajajääkäripataljoona 4

text: Suomen VI armeijakunta antoi pataljoonan perustamisesta 21. marraskuuta 1941 käskyn, joka toteutettiin 4. joulukuuta 1941 Syvärin kaupungissa (Podporozessa). Pataljoonan rungon muodosti jatkosodan hyökkäysvaiheessa armeijakunnan kärkiyksikkönä edennyt 44. rajajääkärikomppania (44. RjK), joka oli kasvanut hyökkäysvaiheen aikana pataljoonan vahvuiseksi osastoksi nimellä Yhdistetyt Rajakomppaniat (YRK). Siihen kuului kolme kiväärikomppaniaa sekä konekiväärikomppania. Pataljoonan 2. komppania muodostettiin Tohmajärveltä lähteneestä 14. rajajääkärikomppania (14. RjK) muodostettiin pataljoonan 2. komppania, mutta se liittyi pataljoonaan vasta helmikuun alussa 1942. Pataljoonan 3. komppania muodostettiin Uukuniemeltä lähteneestä 53. rajajääkärikomppaniasta.Karjalan armeijan yleishyökkäys käynnistyi 10. heinäkuuta 1941 klo. 15.00. Yleishyökkäystä edelsi useita päiviä kestäneet tunnustelevat hyökkäykset hyökkäysasemien tiedustelemiseksi. Hyökkäyksen painopiste oli kenraalimajuri Talvelan VI armeijakunnan lohkolla, missä pyrittiin mahdollisimman nopeaan läpimurtoon Korpiselässä ja Värtsilässä. Päähyökkäys ei edennyt kaikkialla toivotusti puolustavan jo talvisodassa ansioituneen Neuvostoliiton 168. jalkaväkidivisioonan tehdessä ankaraa vastarintaa. Korpiselän kirkonkylä ja Värtsilä vallattiin 11.7. veristen taistelujen jälkeen. RjK 44 hyökkäsi armeijakunnan kärkiyksikkönä.


title: Rajajääkäripataljoona 4

text: Hyökkäyksen painopisteen suunnassa venäläisillä oli nauhamainen puolustus, eikä merkittäviä reservejä. Suomalaisilla oli paikoittain jopa kolminkertainen miesylivoima. Murto Korpiselässä laajeni nopeasti suomalaisen VI Armeijakunnan painostuksessa. Etummaisina hyökkäsivät 5. ja 11. divisioona ja rajajääkärikomppaniat. Suomalaisten tekemän laajan saarrostavan hyökkäyksen seurauksena neuvostojoukkojen vastarinta luhistui nopeasti ja jo 15. heinäkuuta 5. divisioonan kärkijoukot saavuttivat Laatokan rannan Koirinojalla. Tämän jälkeen Paavo Talvelan komentama VI armeijakunta jatkoi Laatokan rantatietä kohti itää. VI armeijakunta juuttui vähäksi aikaa rajuihin taisteluihin Pitkärannasta, Salmista ja Kolatselästä. Vallattuaan Pitkärannan, Salmin ja Kolatselän VI armeijakunta jatkoi eteenpäin, kunnes se saavutti vanhan valtakunnan rajan ja ylitti sen. Mannerheim antoi tällöin käskyn hyökkäyksen pysäyttämisestä. Syynä olivat muiden suomalaisjoukkojen heikompi menestys Sortavalan suunnalla ja pohjoisessa Karjalan armeijan alueella. Vielä 24. heinäkuuta suomalaiset valloittivat Vieljärven ja kaivautuivat asemiin. Suomalaisten etenemisraja kulki linjalla Matkaselkä-Hämekoski-Laatokka-Tuulos-Vieljärvi-Sotjärvi-Loimola-Tolvajärvi-Ontrovaara. Puna-armeijan vahvistuksiksi saapuneet 272. divisioona ja 3. divisioona aloittivat vastahyökkäyksen Tuuloksessa ja Vieljärvellä. Suomalaiset torjuivat hyökkäykset elokuun alkuun mennessä.


title: Rajajääkäripataljoona 4

text: Heti VI Armeijakunnan hyökkäyksen keskeydyttyä ryhtyi Päämaja keskittämään joukkoja Tolvajärvelle ja Sortavalaan ja alueille, missä hyökkäysmenestys oli ollut laimeaa. Syynä heikkoon menestykseen Ilomantsin suunnalla olivat tykistön puute ja neuvostojoukkojen tehokas vastarinta. Hyökkäys oli keskeytyksissä siihen asti, kunnes Karjalankannas oli vallattu. Tämän jälkeen aloitettiin hyökkäys Itä-Karjalaan.


title: Rajajääkäripataljoona 4

text: Osasto Lagus valtasi Aunuksen kaupungin 5.9. ja Syväri saavutettiin Lotinanpellossa 7.9. Seuraavana päivänä vallattiin Prääsän tiesolmu sekä Syvärin asema ja katkaistiin Muurmannin rata. Neuvostoliitto pystyi tämänkin jälkeen ylläpitämään liikennettä Vologdan ja Murmanskin välillä, uuden Sorokan kohdalla Muurmannin rataan Arkangelin radasta yhtyvän radan avulla.


title: Rajajääkäripataljoona 4

text: Suomalaisten hyökkäys Petroskoin valtaamiseksi alkoi 17. syyskuuta. Hyökkäykseen osallistuivat VI armeijakunnan ja VII armeijakunnan voimat. VII armeijakunnan eteneminen jäi hitaaksi, kun vastassa olleiden neuvostojoukkojen lukumäärä oli suunnilleen sama kuin hyökkäävien suomalaisten joukkojen vahvuus. Syvärin suunnalla VI Armeijakunta eteni Äänisjärvelle jo 24. syyskuuta ja armeijakunnan joukot jaettiin kahteen osaan hyökkääviksi kiiloiksi: puolet joukoista jatkoi pohjoiseen kohti Petroskoita ja puolet etelään kohti Voznesenjaa. 1. lokakuuta suomalaiset valtasivat Petroskoin nimeten sen Äänislinnaksi. Valtausta seuranneena päivänä Hitler lähetti Mannerheimille onnittelusähkeen valtauksen johdosta.


title: Rajajääkäripataljoona 4

text: VI Armeijakunnan esikunta antoi 2. lokakuuta 7. Divisioonalle käskyn vallata sillanpää Syvärin eteläpuolelta. Rajajääkärit olivat edenneet Syvärille jo 7.9. Lotinanpellossa ja ylittivät Syvärin 17.9. edeten kohti Syvärin suuntaisesti Bulejevan, Shemenskin, Homorovitsan ja Juksovan kautta kulkevaa tietä. Tavoitteena oli mahdollistaa liikenne Podporožen ja Voznesenjan välillä. Divisioonan pääjoukkojen Syvärin ylimenoa hidasti omien joukkojen kieltäytymiset. Kahdesti pääjoukkojen hyökkäys epäonnistui joukkojen kieltäydyttyä ylittämästä Syväriä.


title: Rajajääkäripataljoona 4

text: Kolmannen kerran Syvärin ylitykseen ryhdyttiin 6.10.1941 klo. 14:00. Tällä kertaa vahva tykistötuli tuki ylitystä. Miehistöä oli väsymyksen lisäksi arveluttanut leveän virran ylittäminen ilman riittävää tulisuojaa. Tykistön tulivalmistelun jälkeen Syväri ylitettiin savuverhon suojassa ilman suurempia vaikeuksia ja merkittävää vihollisen vastarintaa. Hyökkäys jatkui heti Vuoksen ylityksen jälkeen Vosnesenjan kylään, joka vallattiin yöhön mennessä. Hyökkäävä osasto jakautui kahtia: JR 9 jatkoi kaakkoon kohti Ostaa ja JR 51 länteen kohti Bataševskajaa. Länteen hyökännyt JR 51 eteni 11.10 mennessä Orenšenskojeen. Suomalaiset 17. ja 7. Divisioona kohtasivat 13.10. Orenskojejärvellä ja ryhmittyivät puolustukseen.


title: Rajajääkäripataljoona 4

text: Tiedustelutietojen mukaan alueelle keskitettiin Siperiasta saapunutta tuoretta neuvostodivisioonaa. Suomalaiset päättivät vahvistaa hyökkääviä joukkoja torjuakseen vihollisen mahdollisen vastahyökkäyksen. Venäläiset aloittivat vastahyökkäyksen jo 14.10. alueelle saapuneella divisioonan vahvuisella yksiköllä (114.D) Orenšenskojessa saaden sisäänmurron suomalaisten asemiin. 114. divisioona saapui Taka-Baikalilta ja oli valiojoukon maineessa. Kyseessä oli venäläisten ensimmäinen vastahyökkäys Syvärillä.


title: Rajajääkäripataljoona 4

text: Puolustautuva 7. divisioona oli pahoin kulunut hyökkäysvaiheen aikana: komppanioiden vahvuus oli paikoin vain 30-35 miestä. Venäläiset saivat aikaan sisäänmurron 16.10. mennessä suomalaisten puolustusasemiin. Suomalaiset aloittivat vastahyökkäyksen rykmentin vahvuisin voimin sisäänmurron rajoittamiseksi, mutta hyökkäävä yksikkö joutui saarretuksi. Saarrettu suomalainen rykmentti murtautui ulos saarroksesta päivien taistelun jälkeen 22.10. Raskaiden tappioiden ja lopen uupuneiden joukkojen hyökkäys Orenšenskojessa keskeytettiin ja hyökkäysoperaatio koko Aunuksen kannaksella päätettiin lopettaa 23.10.1941. Suomalaiset ryhmittyivät puolustukseen linjalle Ostan-Gora-Kimjärvi. Torjuntataistelut riehuivat alueella kymmenen päivän ajan.


title: Rajajääkäripataljoona 4

text: Neuvostojoukot aloittivat suurhyökkäyksen Goran kylän maastossa 14.12.1941. Suomalaiset vetäytyivät Gorasta 19.12. saarrostusuhan alaisina. Suomalaisten vastahyökkäys epäonnistui. Taisteluja käytiin erittäin ankarissa olosuhteissa: pakkasta oli ajoittain jopa -40 astetta. Tilanteen uhkaavuuden takia alueelle keskitettiin lisää suomalaisia joukkoja. Suomalaisten vastahyökkäys alkoi 27.12. ja Goran kylä saatiin vallattua kiivaiden taistelujen jälkeen 10.1.1942.


title: Rajajääkäripataljoona 4

text: Suomalaisjoukot torjuivat lähinnä eversti Antero Svenssonin komentaman 7.D:n voimin neuvostojoukkojen hyökkäykset Goran taisteluissa joulukuusta 1941 tammikuuhun 1942. Vihollisen tappiot olivat noin 2 500 kaatunutta. Suomalaisten tappiot kaatuneina, haavoittuneina, kadonneina ja paleltuneina oli 1007 miestä eli noin 22% alueella olevien joukkojen kokonaisvahvuudesta. Rajajääkäripataljoona 4 tappiot Goran taistelussa oli 319 miestä eli 56% lähtövahvuudesta, joka oli 576 rajajääkäriä. Goran taistelu oli yksi jatkosodan ankarimmista taisteluista.


title: Rajajääkäripataljoona 4

text: Venäläisten todennäköinen tavoite Gorassa oli katkaista Syvärin-Ostan maantie. Venäläiset pakottivat samoihin aikoihin saksalaiset perääntymään Tihvinästä Laatokan kaakkoispuolelta noin 100 km Gorasta etelään.


title: Rajajääkäripataljoona 4

text: Kommentti: Väinö Linnan Tuntemattoman sotilaan JR8 taisteli Gorassa ja kirjan 9. luku kuvaa Goran taisteluja.


title: Rajajääkäripataljoona 4

text: Rajajääkäripataljoona 4 perustettiin Karjalan rintamalla taistelleista rajakomppanioista 4.12.1941 Syvärin kaupungissa (Podporozessa). Rajajääkäripataljoona 4:ään liitetty 44. rajajääkärikomppania oli kasvanut hyökkäysvaiheen aikana pataljoonan vahvuiseksi osastoksi, jossa oli kolme kiväärikomppaniaa ja konekiväärikomppania.


title: Rajajääkäripataljoona 4

text: Tammikuussa 1942 RjP 4 alistettiin 11. divisioonalle ja määrättiin armeijakunnan reserviksi. Maaliskuussa 1942 pataljoona siirrettiin takaisin 11. divisioonan käyttöön ja määrättiin ryhmittymään Kimjärven maastoon.


title: Rajajääkäripataljoona 4

text: Neuvostojoukot aloittivat keväällä 1942 suurhyökkäyksen 11.4. kelirikkoisella Syvärin rintamalla iskemällä suomalaisten heikkoon kohtaan, lähes miehittämättömälle erämaaosuudelle suomalaisten 17. ja 11. divisioonan saumaan Šemenskin ja Pertjärven välisellä vaikeakulkuisella korpialueella. Hyökkäyksen todennäköinen tavoite oli katkaista Syvärin-Ostan maantie ja avata tilaisuus suomalaisten ajamiseen pois Syvärin itäpuolelta.


title: Rajajääkäripataljoona 4

text: Hyökkäys tuli Aunuksen kannaksen puolustuksesta vastaavalle suomalaisten sotilasjohdolle yllätyksenä. Suomalaiset eivät uskoneet venäläisten hyökkäykseen kelirikon aikana. Hyökkäys saatiin torjuttua suomalaisten keskitettyä lisää joukkoja puolustuksen tueksi ja maaston muututtua kulkukelvottomaksi. Taistelut käytiin liejun ja mudan täyttämissä taisteluasemissa ja juoksuhaudoissa. Aloite siirtyi suomalaisille ja hyökkäävä neuvostorykmentti motitettiin Pertjärvellä. Sitkeästi taistellut motti antautui 18.4. Venäläisten ylivoimaisin joukoin aloittama keväthyökkäys päättyi suomalaisten merkittävään voittoon Šemenskin-Pertjärven taisteluissa. Vihollisen tappiot Syvärin kelirikkotaisteluissa arvioitiin noin 14 000 mieheksi. Suomalaisten tappiot olivat 2 165 miestä, joista kaatuneita oli 440 miestä. Kevään 1942 torjuntavoittojen jälkeen taistelutoiminta Syvärillä laantui.


title: Rajajääkäripataljoona 4

text: Syksystä 1941 kesään 1944 Aunuksen kannaksen puolustus oli jaettu Syvärin rintamaan ja Äänisen rannikkoon. Lukuun ottamatta Laatokan rannikkoa alueen puolustus kuului Karjalan Armeijalle. Laatokan rannikon puolustuksesta vastasi Päämajan alainen Laatokan Puolustus.


title: Rajajääkäripataljoona 4

text: Tilanteen vakiinnuttua rintamamiehet omistautuivat puhdetöille, fyysisen kunnon ylläpitoon ja korsukylien rakentamiseen. RjP 4 siirtyi syyskuussa 1942 armeijakunnan reserviksi ja rakentajapataljoonaksi Juksovajärven alueelle. Sotilaallinen toiminta rajoittui lähinnä partioretkiin rajan molemmin puolin. Henkilöstölle pidettiin taisteluharjoituksia ja miehistöä komennettiin eri kursseille, kuten esimerkiksi tarkka-ampujakursseille tai aliupseerikursseille. Neuvostojoukot pyrkivät partisaanitoiminnalla vaikuttamaan itäkarjalaisten asenteisiin suomalaisia kohtaan, mutta eivät onnistuneet saamaan siviiliväestöltä aktiivista tukea. Jouluksi 1942 RjP 4 pääsi majoittumaan uusiin hirsiparakkeihin.


title: Rajajääkäripataljoona 4

text: Venäläiset olivat asemasotavaiheen aikana aloitteellisia. Siihen kuului tykistön, kraanaatinheitinten ja tarkka-ampujien kasvava käyttö, vanginsieppausten yleistyminen, iskuosastojen toiminta, tehostunut ilmatoiminta ja propagandahyökkäykset lentolehtisten ja kaiutinlähetysten muodossa.


title: Rajajääkäripataljoona 4

text: Tammikuussa 1943 RjP 4 otti rintamavastuun Verandaojan maastossa. Vastuualueeseen kuului 9 tukikohtaa. RjP 4 komppaniat vuorottelivat rintamavastuussa siten, että kaksi komppaniaa oli etulinjassa ja kolmas reservissä. Rajajääkäripataljoona 4 (jota kutsuttiin Puukoksi) oli asemissa Verandaojan alueella aina Syväriltä vetäytymiseen 18.6.1944 saakka.


title: Rajajääkäripataljoona 4

text: Kaikesta Pertjärvellä tapahtuneesta on olemassa myös kirja.Kirjan nimi on Shemenskin -Pertjärven Taistelut kirjoittaja on Einar Palmunen.


title: Jekaterina Ivanova

text: Jekaterina Gennadijevna Ivanova (, s. 3. syyskuuta 1977 Novosibirsk, Venäjän SFNT) on valkovenäläinen ampumahiihtäjä, sprintin MM-mitalisti.


title: Jekaterina Ivanova

text: Ivanova aloitti ampumahiihtouransa vuonna 2002 ja osallistui maailmancupiin ensimmäisen kerran kaudella 2002–2003. Kyseisen talven Hanti-Mansijskin MM-kilpailuissa hän sijoittui normaalimatkalla yhdenneksitoista, takaa-ajossa yhdeksänneksi ja sprintissä viidenneksitoista. Torinon olympialaisissa 2006 hän sijoittui viestissä neljänneksi ja takaa-ajossa 29:nneksi.


title: Jekaterina Ivanova

text: Vuoden 2004 MM-kilpailuissa Oberhofissa Ivanova saavutti pronssia sprintistä (7,5 km). Hän jakoi mitalinsa Martina Glagowin kanssa – molemmat ampuivat yhden sakkokierroksen. Kaksikko hävisi voittajalle Liv Grete Poiréelle noin 52 sekuntia – hänkin kiersi yhden sakkokierroksen. Lisäksi hän oli takaa-ajossa kuudes ja viestissä neljäs. Hochfilzenissä 2005 hän saavutti Ljudmyla Anankan, Volha Nazaravan ja Olena Zubrylovan kanssa pronssia viestikisasta Venäjän ja Saksan jälkeen.


title: Jekaterina Ivanova

text: Kahden MM-mitalisijan lisäksi hän on saavuttanut maailmancupissa yhden palkintokorokesijan; Holmenkollenin sprintin kolmossijan kaudella 2005–2006. Hän ei ole kilpaillut tämän jälkeen.


title: Zwijndrecht (Belgia)

text: Zwijndrecht on kunta Antwerpenin provinssissa, Flanderissa, Belgiassa. Zwijndrechtissä oli 1. tammikuuta 2008 18 421 asukasta, joista naisia oli 9 361 ja miehiä 9 060. Pinta-alaa kunnalla on 17,82 km² ja asukastiheys on 1 034 as./km².


title: Zwijndrecht (Belgia)

text: Vuonna 1977 Burchtin kunta liittyi osaksi Zwijndrechtiä. Zwijndrechtin naapurikunnat ovat Beveren, Kruibeke ja Antwerpen.


title: Zwijndrecht (Belgia)

text: Zwijndrechtin ystävyyskaupungit ovat Idstein Saksassa ja Zwijndrecht Alankomaissa.


title: Rajajääkäriprikaati

text: Rajajääkäriprikaati perustettiin Päämajan käskyllä 26. kesäkuuta 1944 ja sen joukoiksi määrättiin Rajajääkäripataljoona 4 (RjP 4), Rajajääkäripataljoona 7 (RjP 7) sekä Rajajääkäripataljoona 8 (RjP 8). Prikaati löi takaisin suomalaissyntyisen venäläisen eversti Vallin komentaman Neuvostoliiton 30. prikaatin hyökkäyksen Ruotausjärven, Shemeikan ja Kontron maastossa käydyissä taisteluissa 18.-22. heinäkuuta 1944.


title: Phở

text: Phở (IPA: , ) on vietnamilainen riisinuudelikeitto. Keitto valmistetaan maustetusta häränhäntä-, luu- tai kanapohjaisesta lihaliemestä. Mausteina voidaan käyttää muun muassa sipulia, Saigonin inkivääriä, kanelia, tähtianista tai kardemummaa.


title: Connie Morella

text: Constance Albanese ”Connie” Morella (s. 12. helmikuuta 1931) on yhdysvaltalainen republikaanisen puolueen poliitikko. Hän syntyi Massachusettsissa ja valmistui opettajaksi.


title: Connie Morella

text: Morella istui vuosina 1987–2003 Yhdysvaltain edustajainhuoneen jäsenenä Marylandin kahdeksannesta vaalipiiristä. Hän oli näkemyksiltään republikaanien yleistä linjaa liberaalimpi.


title: Connie Morella

text: Vuonna 2003 presidentti George W. Bush nimitti Morellan liittovaltion edustajaksi OECD:ssä. Hän toimi tehtävässä vuoteen 2007.


title: The Candy Spooky Theater

text: The Candy Spooky Theater () on japanilainen visual kei -indieyhtye, joka julkaisi vuonna 2005 ensimmäisen kokopitkän albuminsa "Living Dead Spooky Doll's Family in the Rock n' Childs Spook Show Baby!!". Se perustettiin 2002-luvulla. Yhtyeessä oli alun perin kaksi jäsentä: Jack Spooky (laulu), Peggy (basso). Zull liittyi bändiin myöhemmin (2004-luvulla?). Zull erosi The Candy Spooky Theaterista vuonna 2007. Kiddy Skeleton tuli hänen tilalleen (erosi v. 2008). Heidän musiikkinsa on ottanut vaikutteita Tim Burtonin elokuvista (varsinkin The Nightmare Before Christmasista), Bela Lugosista, Boris Karloffista, George Romerosta, Vincent Pricesta ja Sam Raimista.


title: Suuri Venäjän sota

text: Suuri Venäjän sota eli Kustaa Vaasan Venäjän sota oli vuosina 1555–1557 käyty Kustaa I Vaasan johtaman Ruotsin ja Iivana IV Julman Venäjän välinen sota, joka päättyi 25. maaliskuuta 1557 solmittuun Moskovan rauhaan. Se oli yksi tuon ajan rajasodista ja sitä kävivät pääasiassa suomalaiset Suomen aateliston johdolla. Sota osoitti muutenkin sen, että suomalaisten merkitys Ruotsin armeijassa oli kasvamaan päin. Esimerkiksi tässä sodassa muodostettiin ensimmäinen täysin suomalainen joukko-osasto, joita kolmikymmenvuotisen sodan aikana oli jo noin kaksikymmentä.


title: Suuri Venäjän sota

text: Suomalaisten Venäjän puolelle yli Pähkinäsaaren rauhan rajan levinnyt asutus ärsytti Iivana IV Julmaa, joka pikemminkin olisi halunnut levittää valtakuntaansa Itämerelle, varsinkin saksalaisen ritarikunnan hallitsemaan Vanhaan-Liivinmaahan. Kustaa Vaasa rohkaisi suomalaisten elinalueen laajenemista ja lupasi kolmen vuoden verovapauden niille alamaisille, jotka muuttaisivat asumaan Riitamaalle. Riitamaalla tarkoitetaan Pähkinänsaaren rauhassa Venäjälle jätettyä itäisen Karjalankannaksen osaa eli Kivennavan ympäristöä, Siestarjoen länsipuolta ja Pohjois-Inkerin pohjoisimpia osia. Jääsken asukkaat olivat jo samana vuonna kaataneet kaskea Riitamaalla, mistä alueen inkeriläiset eivät pitäneet. Tästä syystä myös Moskovan valtuuskunta ilmeisesti kävi Viipurissa valittamassa. Vuoden 1553 puolella tehtiin Inkerin puolelta ensimmäinen väkivaltainen sotaretki levinnyttä suomalaisasutusta vastaan. Suomen puolelta tähän vastattiin heti kostoretkellä, jolloin väkivaltainen kostokierre sai alkunsa. Ruotsin ja Venäjän valtakuntien välienselvittely johti tilanteeseen, jossa suomensukuiset (suomalaiset, karjalaiset ja inkeriläiset) kävivät sotimaan toisiaan vastaan.


title: Suuri Venäjän sota

text: Helmikuussa 1554 Kustaa Vaasa antoi Kivennavan voudille Antti Niilonpoika Sabelfanalle täyden käskyn puolustaa Riitamaata, mikä käytännössä tarkoitti sitä, että Ruotsi liitti Riitamaan itseensä. Näin ollen Suomessa alettiin valmistautua sotaan. Saman vuoden kesällä vahvistettiin kaksi vuotta aiemmin perustettua Kivennavan linnaketta. Ilmeisesti samaan aikaan rakennettiin puulinnake Bullerborg Vuoksen varrelle Imatralle.


title: Suuri Venäjän sota

text: Kesällä 1554 novgorodilainen Putjatinin ruhtinasperhe järjesti uuden sotilaallisen partioretken Riitamaalle, jossa suomalaistalonpoikia vangittiin ja heidän hevosensa takavarikoitiin. Vouti Antti Niilonpoika Sabelfana lähti hyökkääjien perään, surmasi toisen hyökänneen inkeriläisjoukon pajarijohtajsta ja vapautti vangitut talonpojat. Tämä tapahtuma ratkaisi sodan syttymisen. Tosin Kustaa Vaasa yritti vielä rauhoitella tilannetta syyttäen Sabelfanaa omavaltaisista toimista ja erottamalla tämän.


title: Suuri Venäjän sota

text: Ruhtinas Dimitri Paletski oli samana vuonna määrännyt laadittavaksi selvityksen ”ruotsien” rajan yli Venäjän puolelle tekemistä tunkeutumisista ja näiden aiheuttamista vahingoista. Selvitys lähetettiin Viipuriin yhdessä kirjelmän kanssa, jossa Pähkinälinnan ja Käkisalmen käskynhaltijat vaativat korvauksia. Tämä tapahtui turhaan, joten tsaari Iivana Julma antoi 8. tammikuuta 1555 ruhtinas Paletskille ohjeet sotaväen siirtämisestä Novgorodista kohti Viipurin lääniä, jota vastaan oli tarkoitus hyökätä kaksi tai kolme kertaa kostaen väestölle ”ruotsien” aiheuttamat vahingot.


title: Suuri Venäjän sota

text: Pajari Ivan Bibikovin johtamat, ilmeisesti myös karjalaisilla ja inkeriläisillä osastoilla vahvistetut, muutamista tuhansista miehistä koostuneet Novgorodin joukot ylittivät rajan Riitamaalla. Suomalaiset 500–600 miehen joukot lähtivät ottamaan vastaan hyökkääjää Juho Maununpojan johdolla. Taitavasti maastoa hyväksi käyttäneet suomalaiset hiihtojoukot löivät Joutselän taistelussa hajalleen Novgorodin kankeasti liikkuneet ratsuväestä ja jalkamiehistä koostuneet joukot.


title: Suuri Venäjän sota

text: Suomalaisten suurella alivoimalla saavuttava Joutselän taistelun voitto pysäytti Novgorodin armeijan suunnitteleman hävitysretken syvemmälle Suomeen. Kevättalvella ainoastaan erilliset venäläisosastot tekivät kostoretkiä rajan yli tosin onnistuen hävittämään Äyräpäätä. Tsaari päätti lähettää Viipuriin kirjeen, jossa selitettäisiin väkivallan ollen paikallisen väestön yritys saada takaisin ryöstetty omaisuutensa ja jolla pyrittäisiin rajariidat lopettavaan sopimukseen.


title: Suuri Venäjän sota

text: Kustaa Vaasa kehotti kuitenkin jo helmikuussa Suomen johtajia valmistelemaan hyökkäystä Pähkinälinnaan. Hänen käskystään rakennettiin Ruotsissa sotalaivoja, joilla kesällä kuljetettiin Viipuriin 3 700 miehen kanssa. Heinäkuussa Novgorodin ruhtinas Paletski lähetti Iivana Julman ohjeiden mukaisesti Viipuriin kirjeen, jossa hän valitti ”ruotsien” Venäjän puolella tekemistä vahingoista ja ehdotti rajakokouksen pitämistä syyskuun alussa. Suomen aateliston voimakkaasti tukemat sotavalmistelut olivat kesken, joten Viipurin linnan päällikkö Maunu Niilonpoika joutui lähettämään 23. heinäkuuta 1555 neuvottelutarjoukseen kieltävän vastauksen.